Avis juridique important

|

31988L0166

Οδηγία 88/166/ΕΟΚ του Συμβουλίου της 7ης Μαρτίου 1988 που αφορά την εκτέλεση της απόφασης του Δικαστηρίου στην υπόθεση 131/86 (ακύρωση της οδηγίας 86/113/ΕΟΚ του Συμβουλίου της 25ης Μαρτίου 1986 για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες)

Επίσημη Εφημερίδα αριθ. L 074 της 19/03/1988 σ. 0083 - 0087 Φινλανδική ειδική έκδοση: Κεφάλαιο 15 τόμος 8 σ. 0063  Σουηδική ειδική έκδοση: Κεφάλαιο 15 τόμος 8 σ. 0063

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 7ης Μαρτίου 1988  που αφορά την εκτέλεση της απόφασης του Δικαστηρίου στην υπόθεση 131/86 (ακύρωση της οδηγίας 86/113/ΕΟΚ του Συμβουλίου της 25ης Μαρτίου 1986 για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες)  (88/166/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 176,  Εκτιμώντας:  ότι με την απόφασή του της 23ης Φεβρουαρίου 1988 (1) το Δικαστήριο των Ευρωπαϊκών Κοινοτήτων εκήρυξε άκυρη την οδηγία 88/113/ΕΟΚ του Συμβουλίου της 25ης Μαρτίου 1986 για τον καθορισμό των ελαχίστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες, και αυτό λόγω ορισμένων συντακτικών τροποποιήσεων που επήλθαν στο κοινοποιηθέν κείμενο της πράξης αυτής μετά την έκδοσή της·  ότι, δυνάμει του άρθρου 176 της συνθήκης, το όργανο του οποίου η πράξη εκηρύχθη άκυρη είναι αρμόδιο να λάβει τα μέτρα που συνεπάγεται η εκτέλεση της απόφασης του Δικαστηρίου· ότι προς το σκοπό αυτό αρκεί να επιβεβαιωθεί το κείμενο της ακυρωθείσας οδηγίας όπως εκδόθηκε από το Συμβούλιο,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 86/113/ΕΟΚ για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες θεωρείται εκδοθείσα όπως περιλαμβάνεται στο παράρτημα.  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 7 Μαρτίου 1988.  Για το Συμβούλιο  Ο Πρόεδρος  I. KIECHLE  (1) Απόφαση 131/86 η οποία δεν έχει ακόμα δημοσιευθεί.  ΠΑΡΑΡΤΗΜΑ  ΟΔΗΓΙΑ ΤΟΥ ΣΥΜΒΟΥΛΙΟΥ  για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι τα περισσότερα κράτη μέλη έχουν κυρώσει την ευρωπαϊκή σύμβαση για την προστασία των ζώων σε εκτροφή· ότι η Κοινότητα ενέκρινε επίσης τη σύμβαση αυτή με την απόφαση 78/923/ΕΟΚ (3)· ότι η εκτροφή ωοπαραγωγών ορνίθων σε κλωβοστοιχίες είναι η πιο διαδεδομένη μέθοδος παραγωγής αυγών που χρησιμοποιείται στην Κοινότητα και συμβάλλει κατά μεγάλο μέρος στην υψηλή παραγωγικότητα στον τομέα αυτό· ότι, εντούτοις, ο τρόπος αυτός εκτροφής μπορεί να οδηγήσει, σε ορισμένες περιπτώσεις, σε περιττές και υπερβολικές ταλαιπωρίες των ζώων·  ότι, ωστόσο, οι εθνικές νομοθεσίες που ισχύουν στον τομέα της προστασίας ζώων σε εκτροφή παρουσιάζουν διαφορές οι οποίες ενδέχεται να νοθεύσουν τους όρους ανταγωνισμού και, ως εκ τούτου, να βλάψουν την καλή λειτουργία της κοινής αγοράς αυγών και πουλερικών·  ότι, συνεπώς, είναι ανάγκη να θεσπιστούν παράμετροι προτεραιότητας και να καθοριστούν κοινές ελάχιστες απαιτήσεις, που θα ισχύουν για όλα τα συστήματα εντατικής εκτροφής, προκειμένου να καταστεί δυνατή η ικανοποιητική λειτουργία της αγοράς σε σχέση ιδίως με τους στόχους του άρθρου 39 της συνθήκης, λαμβάνοντας συγχρόνως υπόψη την ανάγκη προστασίας των ζώων· ότι για το σκοπό αυτό, είναι αναγκαίο, σαν πρώτο βήμα, να καθοριστούν κοινοτικά μέτρα για τις ωοπαραγωγές όρνιθες σε κλωβοστοιχίες·  ότι, για να τεθεί η βάση για να ληφθούν περαιτέρω κοινοτικά μέτρα, πρέπει να συνεχισθούν οι μελέτες σχετικά με την προστασία των ορνίθων, όχι μόνο όσον αφορά την εκτροφή τους σε κλωβοστοιχίες, αλλά επίσης σε ενδεχόμενους άλλους τρόπους εκτροφής·  ότι, σε ορισμένα κράτη μέλη, η αναπροσαρμογή των υφισταμένων δομών στις προδιαγραφές που καθορίζονται από την παρούσα οδηγία, συνεπάγεται μείωση της παραγωγής· ότι συνεπώς, είναι σκόπιμο να διευκολυνθεί η αναπροσαρμογή αυτή υπό τους όρους που καθορίζονται στην παρούσα οδηγία, χωρίς να διαταραχθεί η διαρθρωτική ισορροπία και η ισορροπία της αγοράς,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η παρούσα οδηγία καθορίζει τις ελάχιστες προδιαγραφές για την προστασία των ωοπαραγωγών ορνίθων που εκτρέφονται σε κλωβοστοιχίες.  Άρθρο 2  Κατά την έννοια της παρούσας οδηγίας, νοούνται ως:  1. Ωοπαραγωγές όρνιθες: οι ενήλικες όρνιθες του είδους Gallus gallus που εκτρέφονται για την παραγωγή αυγών.  2. Κλωβός κλωβοστοιχίας: κάθε κλειστός χώρος που προορίζεται για ωοπαραγωγές όρνιθες σε ένα σύστημα εκτροφής σε κλωβοστοιχίες.  3. Σύστημα εκτροφής σε κλωβοστοιχίες: κλωβοί τοποθετημένοι σε σειρά και/ή κλωβοί τοποθετημένοι ο ένας πάνω από τον άλλο.  Άρθρο 3  1. Τα κράτη μέλη μεριμνούν ώστε από την 1η Ιανουαρίου 1988,  - όλοι οι κλωβοί που κατασκευάστηκαν πρόσφατα για να χρησιμοποιηθούν στο εσωτερικό της Κοινότητας,  - όλοι οι κλωβοί που χρησιμοποιούνται για πρώτη φορά,  να ανταποκρίνονται τουλάχιστον στις ακόλουθες απαιτήσεις:  α) οι ωοπαραγωγές όρνιθες πρέπει να έχουν στη διάθεσή τους χώρο του κλωβού με εμβαδό τουλάχιστον 450 cm2, μετρούμενο επί οριζοντίου επιπέδου, ο οποίος να μπορεί να χρησιμοποιηθεί χωρίς περιορισμούς, ιδίως χωρίς να λαμβάνεται υπόψη η εγκατάσταση προστατευτικών ελασμάτων που ενδέχεται να μειώνει το διαθέσιμο χώρο·  β) πρέπει να προβλεφθεί ταγίστρα η οποία θα μπορεί να χρησιμοποιείται χωρίς περιορισμούς. Το μήκος πρέπει να είναι τουλάχιστον 10 cm για κάθε όρνιθα στον κλωβό·  γ) εφόσον δεν υπάρχουν θηλές ή κύπελλα ποτίσματος, κάθε κλωβός κλωβοστοιχίας περιλαμβάνει συνεχόμενη ποτίστρα η οποία έχει το ίδιο μήκος με την ταγίστρα, που αναφέρεται στο στοιχείο β). Στην περίπτωση που προβλέπονται συνεχόμενες ποτίστρες, τότε πρέπει να υπάρχουν σε κάθε κλωβό τουλάχιστον δύο θηλές ή κύπελλα ποτίσματος·  δ) οι κλωβοί κλωβοστοιχίας πρέπει να έχουν ύψος τουλάχιστον 40 cm στο 65 % της επιφανείας του κλωβού και όχι μικρότερο από 35 cm σε κάθε σημείο·  ε) το δάπεδο των κλωβών κλωβοστοιχίας πρέπει να είναι κατασκευασμένο έτσι ώστε να υποβαστάζει κατάλληλα τους εμπρόσθιους όνυχες κάθε ποδός. Η κλίση του δαπέδου δεν πρέπει να υπερβαίνει τα 14 % ή τις 8 μοίρες. Στην περίπτωση που το έδαφος δεν αποτελείται από μεταλλικό πλέγμα με ορθογώνια διάκενα, τα κράτη μέλη είναι δυνατό να επιτρέψουν μεγαλύτερες κλίσεις.  2. Εξάλλου, τα κράτη μέλη μεριμνούν ώστε από την 1η Ιανουαρίου 1995 να αρχίσουν να εφαρμόζονται για όλους τους κλωβούς κλωβοστοιχιών οι ελάχιστες προδιαγραφές που προβλέπονται στην παράγραφο 1 στοιχεία α) έως ε).  Άρθρο 4  Τα κράτη μέλη μεριμνούν ώστε οι όροι σχετικά με την εκτροφή ωοπαραγωγών ορνίθων σε κλωβοστοιχίες να είναι σύμφωνοι με τις γενικές διατάξεις που καθορίζονται στο παράρτημα.  Άρθρο 5  Οι διατάξεις του παραρτήματος μπορούν να τροποποιηθούν σύμφωνα με τη διαδικασία που προβλέπει το άρθρο 8, ώστε να ληφθεί υπόψη η επιστημονική πρόοδος.  Άρθρο 6  Τα κράτη μέλη μεριμνούν για την πραγματοποίηση επιθεωρήσεων από τις αρμόδιες υπηρεσίες ώστε να διαπιστώνεται η εφαρμογή της παρούσας οδηγίας, συμπεριλαμβανομένου του παραρτήματος.  Άρθρο 7  1. Εξάλλου, και για να εξασφαλίζεται η τήρηση της παρούσας οδηγίας καθώς και η ομοιόμορφη εφαρμογή της από τα κράτη μέλη, η Επιτροπή εξακριβώνει επιτόπου την εφαρμογή της, τακτικά και με τον κατάλληλο τρόπο, σε συνεργασία με τις αρμόδιες εθνικές υπηρεσίες.  2. Για το σκοπό αυτό, εμπειρογνώμονες της Επιτροπής εκτελούν επιθεωρήσεις από κοινού με τις εθνικές υπηρεσίες στα πλαίσια προγραμμάτων επιθεωρήσεων, οι οποίες αποφασίζονται με συνεργασία των αρμοδίων αρχών του ενδιαφερόμενου κράτους μέλους.  Εφόσον διαπιστώνεται ότι η παρούσα οδηγία δεν τηρείται, η Επιτροπή πληροφορεί σχετικά τις αρμόδιες αρχές.  Η Επιτροπή συντάσσει γενικές περιοδικές εκθέσεις σχετικά με τα αποτελέσματα των επιθεωρήσεων που πραγματοποιήθηκαν. Οι εκθέσεις αυτές κοινοποιούνται στα κράτη μέλη.  3. Η Κοινότητα αναλαμβάνει με τον κατάλληλο τρόπο τα έξοδα τα οποία συνεπάγεται η συμμετοχή της Επιτροπής στις επιθεωρήσεις που προβλέπονται στην παράγραφο 1.  4. Οι γενικές διατάξεις εφαρμογής του παρόντος άρθρου καθορίζονται σύμφωνα με τη διαδικασία του άρθρου 8. Σύμφωνα με την ίδια διαδικασία, μπορεί να θεσπιστεί κώδικας για τους κανόνες διεξαγωγής του ελέγχου που αναφέρεται στην παράγραφο 1 του παρόντος άρθρου. Άρθρο 8  1. Σε περίπτωση που γίνεται αναφορά στη διαδικασία που ορίζει το παρόν άρθρο, η Μόνιμη Κτηνιατρική Επιτροπή, που καλείται στο εξής «επιτροπή», συγκαλείται πάραυτα από τον πρόεδρό της, είτε με δική του πρωτοβουλία, είτε μετά από αίτηση κράτους μέλους.  2. Στο πλαίσιο της επιτροπής, οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.  3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή γνωμοδοτεί σχετικά με τα μέτρα αυτά εντός προθεσμίας δύο ημερών και αποφαίνεται με ειδική πλειοψηφία, όπως προβλέπεται στο άρθρο 148 παράγραφος 2 της συνθήκης.  4. Η Επιτροπή θεσπίζει τα μέτρα και τα θέτει αμέσως σε εφαρμογή. Εάν αυτά δεν είναι σύμφωνα με τη γνώμη της επιτροπής ή εάν δεν έχει διατυπωθεί γνώμη, η Επιτροπή υποβάλλει αμέσως στο Συμβούλιο μια πρόταση σχετικά με τα μέτρα που πρέπει να ληφθούν.  Το Συμβούλιο θεσπίζει τα μέτρα με ειδική πλειοψηφία.  Εάν, μετά την εκπνοή προθεσμίας τριών μηνών που υπολογίζεται από την ημερομηνία που υποβλήθηκε η πρόταση, το Συμβούλιο δεν έχει θεσπίσει μέτρα, η Επιτροπή θεσπίζει τα μέτρα που έχουν προταθεί και τα θέτει αμέσως σε εφαρμογή εκτός αν το Συμβούλιο έχει αποφανθεί κατά των μέτρων αυτών με απλή πλειοψηφία.  Άρθρο 9  Η Επιτροπή υποβάλλει, πριν από την 1η Ιανουαρίου 1993, έκθεση σχετικά με τις επιστημονικές εξελίξεις όσον αφορά τις συνθήκες ζωής των ορνίθων στα διάφορα συστήματα εκτροφής καθώς και σχετικά με τις διατάξεις του παραρτήματος, η οποία θα συνοδεύεται, ενδεχομένως, από τις κατάλληλες προτάσεις αναπροσαρμογής.  Άρθρο 10  Από την ημερομηνία κατά την οποία αρχίζει να παράγει αποτελέσματα η παρούσα οδηγία και μέχρι το τέλος της μεταβατικής περιόδου, μπορούν να θεωρούνται ότι συμβιβάζονται με την κοινή αγορά, δυνάμει των άρθρων 92 έως 94 της συνθήκης, οι εθνικές ενισχύσεις, για τη λειτουργική επέκταση των κτιρίων που περιέχουν τις αναγκαίες κλωβοστοιχίες για την εκτροφή του ίδιου αριθμού ορνίθων, λαμβανομένων υπόψη και των αποσβέσεων των κτιρίων αυτών.  Άρθρο 11  Τα κράτη μέλη θέτουν σε ισχύ, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία, το αργότερο την 1η Ιουλίου 1987. Πληροφορούν αμέσως την Επιτροπή, σχετικά.  Άρθρο 12  Η παρούσα οδηγία απευθύνεται στα κράτη μέλη.  (1) ΕΕ αριθ. C 125 της 17. 5. 1982, σ. 183.  (2) ΕΕ αριθ. C 343 της 31. 12. 1981, σ. 48.  (3) ΕΕ αριθ. L 323 της 17. 11. 1978, σ. 12.  ΠΑΡΑΡΤΗΜΑ  1. Η μορφή και ο τύπος των υλικών που χρησιμοποιούνται για την κατασκευή των κλωβών, καθώς και το υπόδειγμα και τα χαρακτηριστικά αυτών, πρέπει να είναι τέτοιας φύσης, ώστε να αποφεύγεται κάθε τραυματισμός των ζώων, κατά το πλήρες μέτρο που επιτρέπει η ενεστώσα κατάσταση προόδου της τεχνικής.  2. Τα σχέδια κατασκευής και οι διαστάσεις του ανοίγματος του κλωβού πρέπει να είναι τέτοιες, ώστε μια ενήλικη όρνιθα να μπορεί να αποσύρεται από τον κλωβό χωρίς να αισθάνεται πόνο ή να υφίσταται τραυματισμούς.  3. Οι κλωβοί πρέπει να είναι κατάλληλα διαρρυθμισμένοι, ώστε να αποφεύγεται η διαφυγή των πουλερικών.  4. Όλα τα πουλερικά θα έχουν καθημερινά κατάλληλο, θρεπτικό και υγιεινό φαγητό και, ανά πάσα στιγμή, κατάλληλο φρέσκο νερό, εκτός από περιπτώσεις θεραπευτικής ή προφυλακτικής αγωγής.  5. Η μόνωση και ο εξαερισμός του κτιρίου πρέπει να εξασφαλίζουν ότι η ταχύτητα μετακίνησης του αέρα, το επίπεδο σκόνης, η θερμοκρασία, η σχετική υγρασία του αέρα και η συγκέντρωση αερίων διατηρούνται σε πλαίσια που δεν είναι επιβλαβή στα πουλερικά.  6. Σε περίπτωση τεχνητού φωτισμού, τα πουλερικά πρέπει να απολαύουν καθημερινά μιας σωστής περιόδου ανάπαυσης, κατά τη διάρκεια της οποίας η ένταση φωτισμού πρέπει να είναι μειωμένη, ώστε να επιτρέπεται στα πουλερικά να αναπαύονται κατάλληλα.  7. Πρέπει να λαμβάνεται μέριμνα ώστε η φροντίδα των ορνίθων να πραγματοποιείται από προσωπικό αρκετό σε αριθμό και το οποίο θα διαθέτει κατάλληλες γνώσεις και πείρα σχετικά με τις ωοπαραγωγές όρνιθες και το σύστημα παραγωγής που χρησιμοποιείται.  8. Τα πουλερικά θα επιθεωρούνται τουλάχιστον μία φορά την ημέρα και θα εγκατασταθεί για το σκοπό αυτό μια φωτεινή πηγή αρκετά ισχυρή, ώστε κάθε πτηνό να μπορεί να φαίνεται καθαρά και, αν χρειάζεται, να εξετάζεται λεπτομερώς.  9. Εγκατάσταση η οποία περιλαμβάνει περισσότερους από τρεις ορόφους κλωβών επιτρέπεται μόνο αν οι κατάλληλες διατάξεις ή μέτρα καθιστούν δυνατή την άνετη διενέργεια επιθεώρησης όλων των ορόφων.  10. Όσον αφορά τα πουλερικά που δεν φαίνονται να έχουν καλή υγεία, συμπεριλαμβανομένων των αλλαγών συμπεριφοράς, θα πρέπει να καθορίζεται η αιτία και να λαμβάνονται τα μέτρα που επιβάλλονται - δηλαδή να εφαρμόζεται θεραπευτική αγωγή στα πουλερικά, να απομονώνονται, να σφάζονται ή να εξετάζεται το περιβάλλον. Αν η αιτία μπορεί να αποδοθεί στο περιβάλλον και δεν είναι απαραίτητο να ληφθούν αμέσως μέτρα, η κατάσταση θα διορθώνεται μόλις εκκενωθεί η εγκατάσταση και πριν εισαχθεί η επόμενη σειρά πουλερικών.  11. Κάθε αυτόματος ή μηχανικός εξοπλισμός που είναι απαραίτητος για την υγεία και την καλή μεταχείριση των πουλερικών, πρέπει να επιθεωρείται τουλάχιστον μία φορά την ημέρα. Αν εντοπιστούν ελαττώματα, αυτά πρέπει να διορθωθούν αμέσως ή, αν κάτι τέτοιο είναι αδύνατο, πρέπει να ληφθούν τα κατάλληλα μέτρα ώστε να περιφρουρηθεί η υγεία και οι συνθήκες ζωής των πουλερικών μέχρι να αποκατασταθεί το ελάττωμα. Σε περίπτωση βλάβης πρέπει να υπάρχουν εναλλακτικές λύσεις για τη διατροφή των πουλερικών και τη διατήρηση ικανοποιητικού περιβάλλοντος.  Μόλις ένας απαραίτητος αυτόματος μηχανισμός εξαερισμού πάθει κάποια βλάβη, ένα σύστημα συναγερμού πρέπει να ειδοποιεί τον πτηνοτρόφο.  12. Τα τμήματα των κλωβών τα οποία έρχονται σε επαφή με τα πτηνά καθαρίζονται και απολυμαίνονται πλήρως, κάθε φορά που οι κλωβοί εκκενώνονται και πριν εγκατασταθούν σ' αυτούς νέα πουλερικά. Όσον ο κλωβός χρησιμοποιείται, οι επιφάνειες και όλος ο εξοπλισμός διατηρούνται σε ικανοποιητική κατάσταση καθαριότητας.


Avis juridique important

|

31990L0388

Οδηγία 90/388/ΕΟΚ της Επιτροπής της 28ης Ιουνίου 1990 σχετικά με τον ανταγωνισμό στις αγορές των τηλεπικοινωνιακών υπηρεσιών

Επίσημη Εφημερίδα αριθ. L 192 της 24/07/1990 σ. 0010 - 0016 Φινλανδική ειδική έκδοση: Κεφάλαιο 13 τόμος 19 σ. 0221  Σουηδική ειδική έκδοση: Κεφάλαιο 13 τόμος 19 σ. 0221

ΟΔΗΓΙΑ ΤΗΣ ΕΠΙΤΡΟΠΗΣ της 28ης Ιουνίου 1990 σχετικά με τον ανταγωνισμό στις αγορές των τηλεπικοινωνιακών υπηρεσιών (90/388/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο^90 παράγραφος^3,  Εκτιμώντας:  1.  ότι η ενίσχυση των κοινοτικών τηλεπικοινωνιών αποτελεί μια από τις βασικές προϋποθέσεις για την αρμονική ανάπτυξη των οικονομικών δραστηριοτήτων και την ύπαρξη ανταγωνιστικής αγοράς στην Κοινότητα τόσο από την άποψη των φορέων παροχής υπηρεσιών, όσο και  των χρηστών- ότι η Επιτροπή έχει, ως εκ τούτου, καταρτίσει πρόγραμμα ενεργειών, όπως εκτίθεται στο πράσινο βιβλίο της για την ανάπτυξη της κοινής αγοράς του εξοπλισμού και των υπηρεσιών τηλεπικοινωνιών και στην ανακοίνωσή της για την εφαρμογή του  πράσινου βιβλίου μέχρι το 1992 για το προοδευτικό άνοιγμα της αγοράς των τηλεπικοινωνιών στον ανταγωνισμό- ότι αυτό το πρόγραμμα ενεργειών δεν αφορά την κινητή ραδιοτηλεφωνία και την αποστολή ραδιομηνυμάτων, ούτε τις υπηρεσίες μαζικών επικοινωνιών, όπως  η ραδιοφωνία ή η τηλεόραση- ότι το Συμβούλιο, με το ψήφισμά του της 30ής^Ιουνίου 1988^(1), έχει εκδηλώσει την υποστήριξή του για τους σκοπούς του προγράμματος αυτού, και ιδίως για την προοδευτική δημιουργία ανοικτής κοινοτικής αγοράς τηλεπικοινωνιακών  υπηρεσιών- ότι, κατά τις τελευταίες δεκαετίες, ο τομέας των τηλεπικοινωνιών έχει σημειώσει σημαντική τεχνολογική εξέλιξη- ότι η εξέλιξη αυτή καθιστά δυνατή την προσφορά ενός ολοένα ευρύτερου φάσματος υπηρεσιών, ιδίως όσον αφορά την μετάδοση δεδομένων,  καθώς και τη δημιουργία, από τεχνική και οικονομική άποψη, ενός συστήματος στο οποίο μπορεί να αναπτυχθεί ανταγωνισμός μεταξύ διαφόρων φορέων- 2.  ότι σε όλα τα κράτη μέλη, η εγκατάσταση και η εκμετάλλευση των τηλεπικοινωνιακών δικτύων και η παροχή των σχετικών υπηρεσιών παραχωρούνται, κατά κανόνα, με τη χορήγηση αποκλειστικών ή ειδικών δικαιωμάτων σε έναν ή περισσότερους οργανισμούς  τηλεπικοινωνιών- ότι τα δικαιώματα αυτά χαρακτηρίζονται από τη διακριτική εξουσία την οποία το κράτος ασκεί σε διάφορους βαθμούς όσον αφορά  την πρόσβαση στην αγορά των τηλεπικοινωνιακών υπηρεσιών- 3.  ότι οι οργανισμοί που έχουν αναλάβει την εγκατάσταση και την εκμετάλλευση του τηλεπικοινωνιακού δικτύου είναι επιχειρήσεις που εμπίπτουν στο άρθρο 90 παράγραφος 1 της συνθήκης, δεδομένου ότι ασκούν οργανωμένη οικονομική δραστηριότητα, δηλαδή την παροχή  τηλεπικοινωνιακών υπηρεσιών- ότι συνιστούν είτε δημόσιες επιχειρήσεις, είτε επιχειρήσεις στις οποίες τα κράτη έχουν χορηγήσει αποκλειστικά ή ειδικά δικαιώματα- 4.  ότι πολλά κράτη μέλη, μολονότι συνεχίζουν να ασκούν το έργο της παροχής δημοσίων υπηρεσιών, έχουν από την πλευρά τους αναθεωρήσει ήδη το σύστημα των αποκλειστικών ή ειδικών δικαιωμάτων που ίσχυε μέχρι τώρα στον τομέα των τηλεπικοινωνιών- ότι, σε όλες  τις περιπτώσεις, το σύστημα αποκλειστικών ή ειδικών δικαιωμάτων διατηρήθηκε για την εγκατάσταση και την εκμετάλλευση του δικτύου- ότι το ίδιο ισχύει σε ορισμένα κράτη μέλη για όλες τις τηλεπικοινωνιακές υπηρεσίες, ενώ σε άλλα, τα δικαιώματα αυτά  καλύπτουν μόνον ορισμένες υπηρεσίες- ότι, επιπλέον, όλα τα κράτη μέλη είτε έχουν υιοθετήσει τα ίδια, είτε έχουν επιτρέψει στους οργανισμούς τηλεπικοινωνιών να λάβουν διοικητικά και κανονιστικά μέτρα που περιορίζουν την ελεύθερη παροχή τηλεπικοινωνιακών  υπηρεσιών- 5.  ότι η χορήγηση, κατά την άσκηση διακριτικής εξουσίας από το ενδιαφερόμενο κράτος μέλος, αποκλειστικών ή ειδικών δικαιωμάτων σε μια ή περισσότερες επιχειρήσεις για την εκμετάλλευση του δικτύου περιορίζει την παροχή των υπηρεσιών αυτών από άλλες  επιχειρήσεις από ή προς άλλα κράτη μέλη- 6.  ότι, στην πράξη, μη δικαιολογημένους περιορισμούς, κατά την έννοια του άρθρου 59, στην παροχή τηλεπικοινωνιακών υπηρεσιών προς ή από άλλα κράτη μέλη αποτελούν, ιδίως, η απαγόρευση εγκατάστασης μισθωμένων κυκλωμάτων μέσω συγκεντρωτών, πολυπλεκτών και  άλλων εγκαταστάσεων στο μεταγόμενο τηλεφωνικό δίκτυο, η επιβολή για τις συνδέσεις αυτές δυσανάλογων επιβαρύνσεων προσπέλασης σε σχέση με την παρεχόμενη υπηρεσία, η απαγόρευση δρομολόγησης σημάτων από ή προς τρίτους μέσω μισθωμένων κυκλωμάτων ή  τιμολογίου ανάλογου με τη χρήση, χωρίς αυτό να δικαιολογείται από οικονομική άποψη, καθώς και η άρνηση να επιτραπεί στους φορείς παροχής υπηρεσιών η πρόσβαση στο δίκτυο- ότι οι περιορισμοί αυτοί στη χρήση και τα υπερβολικά τιμολόγια σε σχέση με την τιμή του κόστους έχουν ως αποτέλεσμα να παρακωλύουν την παροχή από ή προς άλλα κράτη μέλη τηλεπικοινωνιακών υπηρεσιών όπως:  - υπηρεσιών που έχουν ως αντικείμενο τη βελτίωση των τηλεπικοινωνιακών λειτουργιών, όπως για παράδειγμα η μετατροπή πρωτοκόλλου, κώδικα, μορφής και ταχύτητας,  - υπηρεσιών που βασίζονται στην πληροφορική και έχουν ως αντικείμενο την προσπέλαση σε βάσεις δεδομένων,  - υπηρεσιών πληροφορικής εξ αποστάσεως,  - υπηρεσιών καταγραφής και αναδιαβίβασης μηνυμάτων, για παράδειγμα το ηλεκτρονικό ταχυδρομείο,  - υπηρεσιών συναλλαγών, για παράδειγμα οικονομικών συναλλαγών και ηλεκτρονικής διαβίβασης δεδομένων για εμπορική χρήση, τηλεαγοράς και τηλεκρατήσεων,  - υπηρεσιών τηλεδραστηριοτήτων, για παράδειγμα τηλεμετρίας και τηλεελέγχου- 7.  ότι τα άρθρα 55, 56 και 66 της συνθήκης επιτρέπουν εξαιρέσεις, για μη οικονομικούς λόγους, από την ελευθερία παροχής υπηρεσιών, ότι οι περιορισμοί που γίνονται για το λόγο αυτό δεκτοί είναι, αφενός, η άσκηση, έστω και περιστασιακά, δημόσιας εξουσίας  και, αφετέρου, η δημόσια τάξη, η δημόσια ασφάλεια και η δημόσια υγεία- ότι οι εξαιρέσεις αυτές πρέπει να ερμηνεύονται στενά- ότι καμία υπηρεσία τηλεπικοινωνιών δεν αποτελεί συμμετοχή στην άσκηση δημόσιας εξουσίας που συνεπάγεται τη δυνατότητα χρήσης  υπέρμετρων προνομίων σε σχέση με το κοινό δίκαιο, προνομίων δημόσιας εξουσίας και εξουσίας καταναγκασμού έναντι των πολιτών- ότι η προσφορά τηλεπικοινωνιακών υπηρεσιών δεν μπορεί αφεαυτής να προσβάλλει τη δημόσια τάξη και να βλάψει τη δημόσια υγεία- 8.  ότι, σύμφωνα με τη Νομολογία του Δικαστηρίου, γίνονται επιπλέον δεκτοί περιορισμοί της ελευθερίας παροχής υπηρεσιών, εφόσον ανταποκρίνονται σε ουσιώδεις απαιτήσεις του γενικού συμφέροντος και εφαρμόζονται χωρίς διακρίσεις, είναι δε ανάλογοι προς τον  επιδιωκόμενο σκοπό- ότι η προστασία των καταναλωτών δεν καθιστά αναγκαίους τους περιορισμούς της ελεύθερης παροχής υπηρεσιών στον τομέα των τηλεπικοινωνιών, δεδομένου ότι ο στόχος αυτός μπορεί επίσης να επιτευχθεί μέσω του ελεύθερου ανταγωνισμού- ότι  δεν είναι επίσης δυνατόν να προβληθούν λόγοι προστασίας της πνευματικής ιδιοκτησίας στο σχετικό τομέα- ότι οι μόνες ουσιώδεις επιταγές που επιτρέπουν παρεκκλίσεις από το άρθρο^59 και μπορούν να δικαιολογήσουν περιορισμούς στη χρήση του δημόσιου δικτύου  είναι η ακεραιότητά του, η ασφάλεια της λειτουργίας του και, στις δικαιολογημένες περιπτώσεις, η εναλλαξιμότητα και η προστασία των δεδομένων- ότι οι επιβαλλόμενοι περιορισμοί πρέπει, πάντως, να είναι ανάλογοι προς τους στόχους που επιδιώκουν αυτές οι  έννομες απαιτήσεις- ότι τα κράτη μέλη πρέπει να γνωστοποιούν στο κοινό και να ανακοινώνουν στην Επιτροπή τους περιορισμούς, προκειμένου αυτή να είναι σε θέση να εκτιμήσει την εν λόγω αναλογία- 9.  ότι, στα πλαίσια αυτά, η ασφάλεια λειτουργίας του δικτύου αποσκοπεί στην εξασφάλιση της διαθεσιμότητας του δημόσιου δικτύου σε περίπτωση επείγουσας ανάγκης- ότι η τεχνική ακεραιότητα του δημόσιου δικτύου αποσκοπεί στην εξασφάλιση της ομαλής του λειτουργίας και στη διασύνδεση των δημόσιων δικτύων στην Κοινότητα με βάση κοινές τεχνικές προδιαγραφές- ότι η έννοια της εναλλαξιμότητας των υπηρεσιών αφορά την τήρηση αυτών των χρησιμοποιούμενων ελάχιστων τεχνικών προδιαγραφών, ώστε να αυξηθεί η  παροχή υπηρεσιών και η επιλογή που προσφέρεται στο χρήστη- ότι η προστασία των δεδομένων αποβλέπει στην εξασφάλιση του απόρρητου των επικοινωνιών και την προστασία των προσωπικών δεδομένων- 10.  ότι, εξάλλου, εκτός από τις ουσιώδεις απαιτήσεις που είναι δυνατόν να συμπεριληφθούν ως όροι στις διαδικασίες χορήγησης άδειας ή δήλωσης, τα κράτη μέλη μπορούν να συμπεριλάβουν, όσον αφορά τις υπηρεσίες μεταγωγής δεδομένων, και όρους σχετικά με τις  υποχρεώσεις παροχής υπηρεσιών προς το κοινό που αποτελούν αντικειμενικές εμπορικές ρυθμίσεις, δεν επιφέρουν διακρίσεις και είναι διαφανείς ως προς τις προϋποθέσεις σταθερότητας, δυνατότητας παροχής και ποιότητας της υπηρεσίας- 11.  ότι, όταν κράτος μέλος αναθέτει σε οργανισμό τηλεπικοινωνιών την παροχή υπηρεσιών μεταγωγής δεδομένων κατά δέσμες ή μέσω κυκλωμάτων προς το ευρύ κοινό και οι εν λόγω υπηρεσίες κινδυνεύουν να μην παρασχεθούν λόγω του ανταγωνισμού εκ μέρους ιδιωτικών  φορέων, η Επιτροπή μπορεί να επιτρέψει στο εν λόγω κράτος μέλος την επιβολή επιπρόσθετων όρων, ακόμη και ως προς τη γεωγραφική κάλυψη, για την παροχή αυτών των υπηρεσιών- ότι, κατά την εκτίμηση των μέτρων αυτών και στα πλαίσια της πραγματοποίησης των  βασικών στόχων της συνθήκης που προβλέπονται στο άρθρο 2, καθώς και του στόχου της ενίσχυσης της οικονομικής και κοινωνικής συνοχής της Κοινότητας, όπως προβλέπεται στο άρθρο 130Α, η Επιτροπή λαμβάνει εξίσου υπόψη την κατάσταση των κρατών μελών των  οποίων το δίκτυο παροχής υπηρεσιών, όσον αφορά τη μεταγωγή δεδομένων κατά δέσμες ή μέσω κυκλωμάτων, δεν είναι ακόμη επαρκώς ανεπτυγμένο- ότι η κατάσταση αυτή μπορεί να δικαιολογήσει για τα εν λόγω κράτη μέλη την παράταση, μέχρι την 1η Ιανουαρίου 1996,  της προθεσμίας που προβλέπεται για την απλή μεταπώληση χωρητικότητας μισθωμένων κυκλωμάτων- 12.  ότι το άρθρο 59 της συνθήκης προβλέπει την κατάργηση κάθε περιορισμού ως προς την ελευθερία των υπηκόων των κρατών μελών που είναι εγκατεστημένοι σε κράτος της Κοινότητας να παρέχουν υπηρεσίες σε πρόσωπα εγκατεστημένα σε άλλα κράτη μέλη- ότι η διατήρηση  ή θέσπιση αποκλειστικού ή ειδικού δικαιώματος που δεν ανταποκρίνεται στα κριτήρια αυτά συνιστά, ως εκ τούτου, παράβαση του άρθρου 90 σε συνδυασμό με το άρθρο 59- 13.  ότι, σύμφωνα με το άρθρο 86 της συνθήκης, θεωρείται ασυμβίβαστη με την κοινή αγορά κάθε συμπεριφορά μιας ή περισσοτέρων επιχειρήσεων που αποτελεί καταχρηστική εκμετάλλευση δεσπόζουσας θέσης στην κοινή αγορά ή σε σημαντικό τμήμα της- ότι οι οργανισμοί τηλεπικοινωνιών αποτελούν επιχειρήσεις κατά την έννοια του εν λόγω άρθρου, δεδομένου ότι ασκούν οικονομικές δραστηριότητες και, ειδικότερα, παρέχουν υπηρεσίες όπως η διάθεση του δικτύου στους  χρήστες και οι υπηρεσίες τηλεπικοινωνιών- ότι η διάθεση του δικτύου αποτελεί χωριστή αγορά υπηρεσιών, εφόσον δεν υπάρχει δυνατότητα υποκατάστασης από άλλες υπηρεσίες- ότι η διάθεση του δικτύου και οι άλλες υπηρεσίες τηλεπικοινωνιών παρέχονται σε κάθε  μία από τις εθνικές αγορές υπό όρους ανταγωνισμού αρκετά ομοιογενείς, ώστε η Επιτροπή να είναι σε θέση να εκτιμά την οικονομική δύναμη των επιχειρήσεων που παρέχουν υπηρεσίες στα εδάφη αυτά- ότι, ως εκ τούτου, τα εδάφη των κρατών μελών αποτελούν επίσης  ξεχωριστές γεωγραφικές αγορές- ότι το γεγονός οφείλεται στις υφιστάμενες διαφορές μεταξύ των κανόνων που διέπουν τους όρους προσπέλασης και τεχνικής λειτουργίας σχετικά με την παροχή του δικτύου και των τηλεπικοινωνιακών υπηρεσιών- ότι, επιπλέον, κάθε  εθνική αγορά αποτελεί ουσιώδες τμήμα της κοινής αγοράς- 14.  ότι οι επιχειρήσεις αυτές κατέχουν, σε καθεμιά από τις εθνικές αγορές τους, μεμονωμένα ή συλλογικά, δεσπόζουσα θέση ως προς την εγκατάσταση και εκμετάλλευση του δικτύου επειδή είναι οι μόνες που διαθέτουν σε κάθε κράτος μέλος δίκτυο που καλύπτει όλο το έδαφος του κράτους μέλους και δεδομένου ότι η  κυβέρνηση έχει χορηγήσει σ' αυτές το αποκλειστικό δικαίωμα να εκμεταλλεύονται, μόνες ή σε συνεργασία με άλλες επιχειρήσεις, το δίκτυο- 15.  ότι εφόσον τα αποκλειστικά ή ειδικά δικαιώματα χορηγούνται από το κράτος σε οργανισμούς που διαθέτουν ήδη δεσπόζουσα θέση ως προς την εγκατάσταση και εκμετάλλευση του δικτύου, τα δικαιώματα αυτά έχουν ως αποτέλεσμα την ενίσχυση αυτής της δεσπόζουσας  θέσης και την επέκτασή της στις υπηρεσίες- 16.  ότι, εξάλλου, αυτά τα αποκλειστικά ή ειδικά δικαιώματα που χορηγούνται από το κράτος στους οργανισμούς τηλεπικοινωνιών όσον αφορά την παροχή ορισμένων υπηρεσιών τηλεπικοινωνιών έχουν ως αποτέλεσμα, οι οργανισμοί αυτοί:  α) ^να αποκλείουν από την αγορά ή να περιορίζουν την πρόσβαση ανταγωνιστών στην αγορά των τηλεπικοινωνιακών υπηρεσιών περιορίζοντας έτσι την ελεύθερη επιλογή των χρηστών, γεγονός που, σε ορισμένες περιπτώσεις, είναι δυνατόν να περιορίσει την τεχνολογική  πρόοδο προς ζημία των καταναλωτών- β) ^να επιβάλλουν στους χρήστες του δικτύου να προσφεύγουν στις υπηρεσίες που αποτελούν αντικείμενο των αποκλειστικών δικαιωμάτων και να εξαρτούν κατ' αυτόν τον τρόπο τη σύναψη συμβάσεων χρήσης του δικτύου από την αποδοχή πρόσθετων υπηρεσιών οι οποίες  δεν συνδέονται με το αντικείμενο των εν λόγω συμβάσεων.  Οτι καθένα από τα είδη αυτά συμπεριφοράς συνιστά συγκεκριμένη κατάχρηση δεσπόζουσας θέσης που μπορεί να επηρεάσει σημαντικά το εμπόριο μεταξύ των κρατών μελών- ότι, πράγματι, όλες οι εν λόγω υπηρεσίες είναι καταρχήν δυνατόν να προσφερθούν από φορείς άλλων κρατών μελών- ότι η διάρθρωση του ανταγωνισμού στην κοινή αγορά μεταβάλλεται κατ' αυτόν τον τρόπο σημαντικά- ότι, εν πάση περιπτώσει, τα ειδικά ή αποκλειστικά δικαιώματα που παραχωρούνται για τις υπηρεσίες αυτές συνεπάγονται τη  δημιουργία κατάστασης αντίθετης προς το στόχο του άρθρου 3 στοιχείο στ) της συνθήκης που προβλέπει την εγκαθίδρυση συστήματος το οποίο εξασφαλίζει τον ανόθευτο ανταγωνισμό στην κοινή αγορά και, κατά μείζονα λόγο τη μη κατάργηση του ανταγωνισμού- ότι τα  κράτη μέλη υποχρεούνται, δυνάμει του άρθρου 5 της συνθήκης, να απέχουν από κάθε μέτρο που ενδέχεται να θέσει σε κίνδυνο την πραγματοποίηση των στόχων της συνθήκης, μεταξύ των οποίων περιλαμβάνεται και ο στόχος του άρθρου 3 στοιχείο στ)- 17.  ότι τα αποκλειστικά δικαιώματα ως προς την παροχή τηλεπικοινωνιακών υπηρεσιών που παραχωρούνται στις δημόσιες επιχειρήσεις ή στις επιχειρήσεις στις σποίες τα κράτη μέλη έχουν παραχωρήσει ειδικά ή αποκλειστικά δικαιώματα για την εγκατάσταση του δικτύου  είναι ασυμqίqαστα με το άρθρο 90 παράγραφος 1 σε συνδυασμό με το άρθρο 86- 18.  ότι το άρθρο 90 παράγραφος 2 της συνθήκης επιτρέπει παρέκκλιση από την εφαρμογή των άρθρων 59 και 86 αυτής, στις περιπτώσεις που η εν λόγω εφαρμογή ενδέχεται να παρακωλύσει, νομικά ή πραγματκά, την εκπλήρωση της ιδιαίτερης αποστολής που έχει ανατεθεί  στους οργανισμούς τηλεπικοινωνιών- ότι η αποστολή αυτή συνίσταται στην εγκατάσταση και την εκμετάλλευση δικτύου πολλαπλών λειτουργιών, δηλαδή δικτύου με γενική γεωγραφική κάλυψη και παρεχόμενου, σε εύλογη προθεσμία και μετά από σχετική αίτηση, σε κάθε  φορέα παροχής υπηρεσιών ή χρήστη- ότι τα οικονομικά μέσα για την ανάπτυξη αυτού του δικτύου προέρχονται ακόμη κυρίως από την εκμετάλλευση της φωνητικής τηλεφωνίας- ότι, κατά συνέπεια, το άνοιγμα της υπηρεσίας αυτής στον ανταγωνισμό μπορεί να απειλήσει  την οικονομική ισορροπία των οργανισμών τηλεπικοινωνιών- ότι, εξάλλου, η υπηρεσία φωνητικής τηλεφωνίας που είτε παρέχεται μέσω του υπάρχοντος τηλεφωνικού δικτύου, είτε αποτελεί τμήμα της υπηρεσίας ψηφιακού δικτύου ενοποίησης των υπηρεσιών (ISDN),  αποτελεί, σήμερα το σημαντικότερο μέσο επικοινωνίας και κλήσης των υπηρεσιών επείγουσας ανάγκης των υπευθύνων για τη δημόσια ασφάλεια- 19.  ότι η παροχή μισθωμένων κυκλωμάτων αποτελεί qασικό στοιχείο της αποστολής των οργανισμών τηλεπικοινωνιών- ότι υπάρχει σήμερα, σε όλα σχεδόν τα κράτη μέλη, ουσιώδης διαφορά μεταξύ των τιμολογίων για τη χρήση των υπηρεσιών διαqίqασης δεδομένων μέσω του  δικτύου μεταγωγής και τη χρήση μισθωμένων κυκλωμάτων- ότι η άμεση εξισορρόπηση των τιμολογίων αυτών μπορεί να επηρεάσει τη γενική αυτή οικονομική αποστολή- ότι η αποκατάσταση της ισορροπίας των τιμολογίων αυτών πρέπει να επιτευχθεί σταδιακά μέχρι τις 31  Δεκεμqρίου 1992- ότι, εν τω μεταξύ, πρέπει να είναι δυνατό να απαιτείται από τους ιδιωτικούς επιχειρηματικούς φορείς να μη προσφέρουν στο κοινό μια υπηρεσία που συνίσταται σε απλή μεταπώληση της χωρητικότητας των μισθωμένων κυκλωμάτων, δηλαδή που  περιλαμqάνει μόνο την επεξεργασία, τη μεταγωγή, την αποθεματοποίηση ή τη μετατροπή πρωτοκόλλου σύμφωνα με τις ανάγκες της διαqίqασης σε πραγματικό χρόνο- ότι τα κράτη μέλη μπορούν, συνεπώς, να θεσπίσουν σύστημα δήλωσης με το οποίο οι ιδιωτικοί αυτοί φορείς αναλαμqάνουν τη δέσμευση να μην προqαίνουν στη μεταπώληση αυτή- ότι, πάντως, καμία άλλη υποχρέωση δεν μπορεί να επιqληθεί στους φορείς αυτούς για την τήρηση του εν λόγω  μέτρου- 20.  ότι οι περιορισμοί αυτοί δεν επηρεάζουν την ανάπτυξη των συναλλαγών σε qαθμό αντίθετο προς το συμφέρον της Κοινότητας- ότι, για τους λόγους αυτούς, οι περιορισμοί αυτοί συμqιqάζονται με το άρθρο 90 παράγραφος 2 της συνθήκης- ότι τούτο μπορεί επίσης να  ισχύει για τα μέτρα που λαμqάνουν τα κράτη μέλη προκειμένου να διασφαλίζουν ότι η δραστηριότητα των ιδιωτικών φορέων παροχής υπηρεσιών δεν εξουδετερώνει το δημόσιο φορέα μεταγωγής δεδομένων- 21.  ότι οι κανόνες της συνθήκης, περιλαμqανομένων και των σχετικών με τον ανταγωνισμό κανόνων, εφαρμόζονται στις υπηρεσίες τηλετύπου- ότι η σημασία των υπηρεσιών αυτών παρουσιάζει qαθμιαία πτώση σε όλα τα κράτη μέλη λόγω της εμφάνισης ανταγωνιστικών μέσων  τηλεπικοινωνιών, ότως η τηλεομοιοτυπία- ότι η κατάργηση των ισχυόντων περιορισμών στη χρήση του τηλεφωνικού δικτύου μεταγωγής και των μισθωμένων κυκλωμάτων επιτρέπει την αναμετάδοση τηλετυπικών μηνυμάτων- ότι, λόγω της εξέλιξης αυτής, απαιτείται ειδική  προσέγγιση- ότι, ως εκ τούτου, η παρούσα οδηγία δεν πρέπει να εφαρμόζεται για τις υπηρεσίες τηλετύπου- 22.  ότι, πάντως, η Επιτροπή πρόκειται να επανεξετάσει, το έτος 1992, κάθε ειδικό ή αποκλειστικό δικαίωμα που εξακολουθεί να υπάρχει, λαμqάνοντας υπόψη την τεχνολογική εξέλιξη και την πρόοδο προς την ψηφιακή υποδομή- 23.  ότι είναι σκόπιμο να δοθεί στα κράτη μέλη η δυνατότητα να θεσπίζουν προσήκουσες διαδικασίες χορήγησης άδειας προς το σκοπό της τήρησης των ουσιωδών απαιτήσεων, ανεξάρτητα από την εναρμόνιση που προqλέπεται σε κοινοτικό επίπεδο, στα πλαίσια των οδηγιών  του Συμqουλίου σχετικά με την παροχή ανοιχτού δικτύου (open network provision - ONP)- ότι, όσον αφορά τη μεταγωγή δεδομένων, τα κράτη μέλη οφείλουν να είναι σε θέση να συμπεριλάqουν στις διαδικασίες αυτές την υποχρέωση τήρησης των εμπορικών ρυθμίσεων  που αφορούν τις προϋποθέσεις σταθερότητας, δυνατότητας παροχής και ποιότητας της παρεχόμενης υπηρεσίας, καθώς και μέτρα για την προστασία της αποστολής γενικού οικονομικού ενδιαφέροντος που έχουν εμπιστευθεί σε οργανισμό τηλεπικοινωνιών- ότι οι  διαδικασίες αυτές πρέπει να qασίζονται σε κριτήρια αντικειμενικά, ακριqή και εφαρμοσμένα, χωρίς να επιφέρουν διακρίσεις- ότι τα κριτήρια αυτά πρέπει, ιδίως, να είναι δικαιολογημένα και σύμφωνα προς το επιδιωκόμενο γενικό συμφέρον και να έχουν δεόντως  αιτιολογηθεί και δημοσιευθεί- ότι η Επιτροπή πρέπει να έχει τη δυνατότητα να εξετάζει τα κριτήρια αυτά αναλυτικά έναντι των κανόνων περί ανταγωνισμού και περί ελεύθερης παροχής υπηρεσιών- ότι, εν πάση περιπτώσει, τα κράτη μέλη που δεν έχουν κοινοποιήσει  στην Επιτροπή σχέδιο κριτηρίων και διαδικασιών χορήγησης άδειας σε ορισμένη προθεσμία, δεν είναι πλέον σε θέση να επιqάλλουν περιο- ρισμούς στην ελεύθερη παροχή των υπηρεσιών μετάδοσης δεδομένων για το ευρύ κοινό- 24.  ότι τα κράτη μέλη πρέπει να διαθέτουν πρόσθετη προθεσμία για την κατάρτιση γενικών κανόνων ως προς τους όρους παροχής αυτών των υπηρεσιών μεταγωγής δεδομένων, κατά δέσμες ή μέσω κυκλωμάτων, για το ευρύ κοινό- 25.  ότι, εξάλλου, δεν είναι δυνατόν να επιqληθεί περιορισμός στις υπηρεσίες τηλεπικοινωνιών, ούτε όσον αφορά την ελεύθερη πρόσqαση των χρηστών στις υπηρεσίες αυτές, ούτε όσον αφορά την επεξεργασία των πληροφοριών που μπορεί να γίνει από τους χρήστες πριν  από τη διαqίqαση των μηνυμάτων μέσω του δικτύου ή μετά τη λήψη των μηνυμάτων, εφόσον αυτό δεν δικαιολογείται από ουσιώδη απαίτηση ανάλογη προς τον επιδιωκόμενο σκοπό- 26.  ότι η ψηφιακή οργάνωση του δικτύου και η τεχνολογική qελτίωση των τερματικών συσκευών που είναι συνδεμένες μ' αυτό έχει αυξήσει τον αριθμό των λειτουργιών που πραγματοποιούνταν προηγουμένως στο εσωτερικό του δικτύου, έτσι ώστε οι λειτουργίες αυτές να  είναι τώρα δυνατόν να πραγματοποιούνται από τους ίδιους τους χρήστες μέσω τερματικών συσκευών όλο και περισσότερο προηγμένων από τεχνολογική άποψη- ότι είναι σκόπιμο να διασφαλίζεται ότι οι φορείς παροχής υπηρεσιών τηλεπικοινωνιών, ιδίως τηλεφωνίας και  μεταγωγής δεδομένων κατά δέσμες ή μέσω κυκλωμάτων, επιτρέπουν στους επιχειρηματίες να χρησιμοποιούν τις λειτουργίες αυτές- 27.  ότι, αναμένοντας τη θέσπιση κοινοτικών προτύπων για την παροχή ανοικτού δικτύου (ONP), η δημοσιοποίηση των τεχνικών μέσω διασύνδεσης που χρησιμοποιούνται ήδη στα κράτη μέλη είναι αναγκαία προκειμένου οι επιχειρήσεις που προτίθενται να εγκατασταθούν στις  αγορές των υπηρεσιών τηλεπικοινωνιών να μπορούν να λάqουν τα αναγκαία μέτρα για την προσαρμογή των χαρακτηριστικών των υπηρεσιών τους στις τεχνικές απαιτήσεις των δικτύων- ότι, εφόσον τα τεχνικά μέσα διασύνδεσης δεν έχουν ακόμη καθορισθεί από τα κράτη  μέλη, απαιτείται η πραγματοποίηση αυτού το συντομότερο δυνατόν- ότι κάθε σχέδιο που συντάσσεται στα πλαίσια αυτά πρέπει να ανακοινώνεται στην Επιτροπή σύμφωνα με την οδηγία 83/189/ΕΟΚ του Συμqουλίου^(2), όπως τροποποιήθηκε από την οδηγία 88/182/ΕΟΚ^(3).   28.  ότι, κατά κανόνα, οι εθνικές νομοθεσίες αναθέτουν στους οργανισμούς τηλεπικοινωνιών την κανονιστική ρύθμιση των τηλεπικοινωνιακών υπηρεσιών όσον αφορά ειδικότερα τη χορήγηση αδειών, τον έλεγχο των αδειών και των υποχρεωτικών προδιαγραφών των μέσων  διασύνδεσης, την κατανομή των συχνοτήτων και την εποπτεία των όρων χρήσης- ότι οι νομοθεσίες αυτές ορίζουν, ενίοτε, μόνο τις γενικές αρχές για την εκμετάλλευση των εγκεκριμένων υπηρεσιών, αφήνοντας στους οργανισμούς τηλεπικοινωνιών τη δυνατότητα  καθορισμού ειδικών όρων εφαρμογής- 29.  ότι η δραστηριότητα αυτή των οργανισμών τηλεπικοινωνιών που παρουσιάζει ταυτόχρονα διοικητικό και  εμπορικό χαρακτήρα, έχει άμεσες επιπτώσεις στη δραστηριότητα των επιχειρήσεων που προσφέρουν τηλεπικοινωνιακές υπηρεσίες ανταγωνιζόμενες τους εν λόγω οργανισμούς- ότι, πράγματι, με τη διπλή αυτή δραστηριότητα, οι εν λόγω οργανισμοί προσδιορίζουν ή,  τουλάχιστον, επηρεάζουν ουσιωδώς την παροχή των υπηρεσιών που προσφέρονται από τους ανταγωνιστές τους- ότι η παραχώρηση, σε επιχείρηση που κατέχει δεσπόζουσα θέση στην εγκατάσταση και την εκμετάλλευση του δικτύου, της εξουσίας διοικητικής ρύθμισης της  πρόσqασης στην αγορά των υπηρεσιών τηλεπικοινωνιών, συνιστά ενίσχυση της δεσπόζουσας θέσης την οποία η ίδια αυτή επιχείρηση κατέχει στην εν λόγω αγορά- ότι το γεγονός αυτό, λόγω της σύγκρουσης συμφερόντων, ενδέχεται να περιορίζει την πρόσqαση των  ανταγωνιστών στις αγορές των τηλεπικοινωνιακών υπηρεσιών και την ελευθερία επιλογής των χρηστών- ότι, επιπλέον, τα μέτρα αυτά ενδέχεται να περιορίζουν τη διάθεση στην αγορά υλικών προοριζόμενων για το χειρισμό των τηλεπικοινωνιακών σημάτων και, ως εκ  τούτου, την τεχνολογική πρόοδο στον τομέα αυτό- ότι, κατά συνέπεια, η σώρεωση των δραστηριοτήτων αυτών συνιστά κατάχρηση δεσπόζουσας θέσης των συγκεκριμένων οργανισμών τηλεπικοινωνιών, κατά την έννοια του άρθρου 86- ότι, εφόσον αυτοί οι τρόποι ενέργειας προκύπτουν από μέτρα που έχει θεσπίσει το κράτος, τα μέτρα αυτά είναι  ασυμqίqαστα με το άρθρο 90 παράγραφος 1, σε συνδυασμό με το άρθρο 86- 30.  ότι, προκειμένου η Επιτροπή να φέρει σε πέρας κατά τρόπο αποτελεσματικό το καθήκον εποπτείας που υπέχει κατ' εφαρμογή των διατάξεων του άρθρου 90 παράγραφος 3, πρέπει αυτή να διαθέτει ορισμένες βασικές πληροφορίες- ότι οι πληροφορίες αυτές πρέπει να  εξασφαλίζουν, ιδιαίτερα, τη διαφάνεια των μέτρων που λαμβάνονται από τα κράτη μέλη, προκειμένου η Επιτροπή να μπορεί να διασφαλίζει την πρόσβαση στο δίκτυο και στις διάφορες συναφείς υπηρεσίες που προσφέρονται από κάθε οργανισμό τηλεπικοινωνιών με  τιμολόγια και υπό όρους που δεν συνεπάγονται διακρίσεις για τους πελάτες- ότι οι πληροφορίες αυτές πρέπει να αφορούν:  - τα μέτρα που λαμβάνονται για την κατάργηση των αποκλειστικών δικαιωμάτων, κατ' εφαρμογή της παρούσας οδηγίας,  - τους όρους υπό τους οποίους χορηγούνται άδειες εκμετάλλευσης των τηλεπικοινωνιακών υπηρεσιών.  Οτι η επιτροπή πρέπει να διαθέτει τις πληροφορίες αυτές για να μπορεί να μεριμνά, ιδίως, για την ίση μεταχείριση των χρηστών του δικτύου και των υπηρεσιών, περιλαμβανομένων και των οργανισμών τηλεπικοινωνιών όταν παρέχουν σχετικές υπηρεσίες- 31.  ότι, για την παροχή τηλεπικοινωνιακών υπηρεσιών ανοικτών εφεξής στον ανταγωνισμό, οι κάτοχοι αποκλειστικών ή ειδικών δικαιωμάτων ήταν, στο παρελθόν, σε θέση ναεπιβάλουν στους πελάτες τους συμβάσεις μεγάλης διαρκείας- ότι οι συμβάσεις του είδους αυτού  περιορίζουν εκ των πραγμάτων τη δυνατότητα των ενδεχόμενων νέων ανταγωνιστών να προσφέρουν τις υπηρεσίες τους στους πελάτες αυτούς, καθώς και τη δυνατότητα των πελατών να επωφεληθούν από αυτές- ότι, ως εκ τούτου, πρέπει να προβλεφθεί ότι ο χρήστης μπορεί να επιτύχει λύση της σύμβασης σε εύλογη προθεσμία- 32.  ότι κάθε κράτος μέλος ρυθμίζει, σήμερα, την παροχή τηλεπικοινωνιακών υπηρεσιών σύμφωνα με τις δικές του αντιλήψεις- ότι ακόμη και η έννοια ορισμένων υπηρεσιών διαφέρει μεταξύ των κρατών μελών- ότι μπορούν να προκύψουν στρεβλώσεις του ανταγωνισμού που  καθιστούν δυσχερέστερη για τους επιχειρηματικούς φορείς την προσφορά διασυνοριακών τηλεπικοινωνιακών υπηρεσιών- ότι, για το λόγο αυτόν, το Συμβούλιο, στο ψήφισμά του της 30ής Ιουνίου 1988, θεωρεί ότι ένας από τους στόχους της πολιτικής τηλεπικοινωνιακών  είναι η δημιουργία ανοικτής κοινοτικής αγοράς τηλεπικοινωνιακών υπηρεσιών, ιδίως με τον άμεσο καθορισμό, με βάση τις οδηγίες του Συμβουλίου, των τεχνικών προϋποθέσεων, των προϋποθέσεων χρήσης και των αρχών τιμολόγησης για την παροχή ανοιχτού δικτύου  (ONP)- ότι η Επιτροπή έχει υποβάλει προς το σκοπό αυτό πρόταση στο Συμβούλιο- ότι, εντούτοις, η εναρμόνιση των όρων πρόσβασης δεν αρκεί για να θέσει τέρμα στα εμπόδια που παρεμβάλλονται στις συναλλαγές και προκύπτουν από παραβάσεις των διατάξεων της  συνθήκης- ότι η Επιτροπή έχει υποχρέωση να μεριμνά για την εφαρμογή των διατάξεων της συνθήκης κατά τρόπο αποτελεσματικό και συνολικό- 33.  ότι το άρθρο 90 παράγραφος 3 επιβάλλει σαφείς υποχρεώσεις και παρέχει επακριβώς καθορισμένες αρμοδιότητες στην Επιτροπή όσον αφορά την παρακολούθηση των σχέσεων των κρατών μελών και των δημοσίων επιχειρήσεών τους με τις επιχειρήσεις στις οποίες έχουν  παραχωρήσει αποκλειστικά ή ειδικά δικαιώματα, και ιδιαίτερα όσον αφορά την κατάργηση των εμποδίων στην ελεύθερη παροχή υπηρεσιών, τις διακρίσεις μεταξύ υπηκόων των κρατών μελών και τον ανταγωνισμό- ότι, εξάλλου, επιβάλλεται συνολική προσέγγιση,  προκειμένου να τεθεί τέρμα στις παραβάσεις που διαιωνίζονται σε ορισμένα κράτη μέλη και για να γίνουν σαφείς υποδείξεις στα κράτη μέλη που επανεξετάζουν τη νομοθεσία τους, ώστε να αποφευχθούν νέες παραβάσεις- ότι, κατά συνέπεια, η οδηγία κατά την έννοια  του άρθρου 90 παράγραφος 3 της συνθήκης αποτελεί το πλέον πρόσφορο μέσο για τον σκοπό αυτό,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:    Άρθρο 1 1.  Κατά την έννοια της παρούσας οδηγίας, νοούνται ως:  - "οργανισμοί τηλεπικοινωνιών" οι δημόσιοι ή ιδιωτικοί φορείς, καθώς και οι θυγατρικές που ελέγχουν, στους οποίους το κράτος μέλος χορηγεί ειδικά ή αποκλειστικά δικαιώματα για την εγκατάσταση δημοσίου δικτύου τηλεπικοινωνιών και κατά περίπτωση, την  παροχή υπηρεσιών τηλεπικοινωνιών,  - "ειδικά ή αποκλειστικά δικαιώματα", τα δικαιώματα που χορηγούνται από κράτος μέλος ή δημόσια αρχή σ' έναν ή περισσότερους δημόσιους ή ιδιωτικούς οργανισμούς με οποιοδήποτε μέσο νομοθετικού, κανονιστικού ή διοικητικού χαρακτήρα το οποίο εξασφαλίζει υπέρ των οργανισμών αυτών την παροχή μιας υπηρεσίας ή την εκμετάλλευση συγκεκριμένης δραστηριότητας,  - "δημόσιο δίκτυο τηλεπικοινωνιών", δημόσια υποδομή τηλεπικοινωνιών, που επιτρέπει τη μετάδοση σημάτων μεταξύ συγκεκριμένων τερματικών σημείων, μέσω καλωδίων, δέσμης ραδιοκυμάτων, οπτικών μέσων ή άλλων ηλεκτρομαγνητικών μέσων,  - "τηλεπικοινωνιακές υπηρεσίες", οι υπηρεσίες που συνίστανται, εν όλω ή εν μέρει, στη διαβίβαση και δρομολόγηση σημάτων στο δημόσιο τηλεπικοινωνιακό δίκτυο με μεθόδους τηλεπικοινωνιών, εξαιρουμένης της ραδιοφωνίας και της τηλεόρασης,  - "τερματικό σημείο του δικτύου", το σύνολο των υλικών συνδέσεων και των τεχνικών προδιαγραφών προσπέλασης, που αποτελούν μέρος του δημόσιου τηλεπικοινωνιακού δικτύου και είναι απαραίτητες για την προσπέλαση στο δημόσιο δίκτυο και την μέσω αυτού  αποτελεσματική επικοινωνία,  - "ουσιώδεις απαιτήσεις", οι λόγοι γενικού συμφέροντος και μη οικονομικού χαρακτήρα, βάσει των οποίων το κράτος μέλος μπορεί να περιορίζει την πρόσβαση στο δημόσιο δίκτυο ή τις δημόσιες υπηρεσίες τηλεπικοινωνιών. Οι λόγοι αυτοί είναι η ασφάλεια της  λειτουργίας του δικτύου, η διατήρηση της ακεραιότητάς του και, σε δικαιολογημένες περιπτώσεις, η εναλλαξιμότητα των υπηρεσιών και η προστασία των δεδομένων,  - "υπηρεσία φωνητικής τηλεφωνίας", η εμπορική εκμετάλλευση για το κοινό της άμεσης μετάδοσης και της μεταγωγής της φωνής, από και προς τερματικά σημεία του δημόσιου δικτύου μεταγωγής και σε πραγματικό χρόνο που επιτρέπει σε κάθε χρήστη να χρησιμοποιεί  το συνδεδεμένο με τερματικό σημείο εξοπλισμό για να επικοινωνεί με άλλο τερματικό σημείο,  - "υπηρεσία τηλετύπου", η εμπορική εκμετάλλευση για το κοινό της άμεσης μετάδοσης τηλετυπικών μηνυμάτων σύμφωνα με την ισχύουσα σύσταση της Διεθνούς Τηλεγραφικής και Τηλεφωνικής Συμβουλευτικής επιτροπής (CCITT) από και προς τερματικά σημεία του δημόσιου  δικτύου μεταγωγής που επιτρέπει σε κάθε χρήστη να χρησιμοποιεί το συνδεδεμένο με τερματικό σημείο εξοπλισμό για να επικοινωνεί με άλλο τερματικό σημείο,  - "μεταγωγή δεδομένων κατά δέσμες ή μέσω κυκλωμάτων", η εμπορική εκμετάλλευση για το κοινό της άμεσης μετάδοσης δεδομένων από και προς τερματικά σημεία του δημόσιου δικτύου μεταγωγής που επιτρέπει σε κάθε χρήστη να χρησιμοποιεί το συνδεδεμένο με  τερματικό σημείο εξοπλισμό για να επικοινωνεί με άλλο τερματικό σημείο,  - "απλή μεταπώληση χωρητικότητας", η εμπορική εκμετάλλευση για το κοινό της προσφοράς της μετάδοσης δεδομένων μέσω μισθωμένων δικτύων ως ξεχωριστής υπηρεσίας που περιλαμβάνει μόνο τη μεταγωγή, την επεξεργασία, την αποθεματοποίηση δεδομένων ή τη  μετατροπή πρωτοκόλλου, όπως απαιτείται για τη διαβί- βαση σε πραγματικό χρόνο από και προς το δημόσιο δίκτυο μεταγωγής.  2.  Η παρούσα οδηγία δεν εφαρμόζεται για τις υπηρεσίες του τηλετύπου, της κινητής ραδιοτηλεφωνίας, της μέσω ραδιοκυμάτων μετάδοσης μηνυμάτων καί των επικοινωνιών μέσω δορυφόρου.  Άρθρο 2 Με την επιφύλαξη του άρθρου 1 παράγραφος 2, τα κράτη μέλη μεριμνούν για την κατάργηση των αποκλειστικών ή ειδικών δικαιωμάτων για την παροχή τηλεπικοινωνιακών υπηρεσιών, εκτός των υπηρεσιών φωνητικής τηλεφωνίας, και λαμβάνουν κάθε αναγκαίο μέτρο  προκειμένου να διασφαλίζεται σε κάθε οικονομικό φορέα το δικαίωμα παροχής των εν λόγω τηλεπικοινωνιακών υπηρεσιών.  Τα κράτη μέλη που υποβάλλουν την παροχή των υπηρεσιών αυτών σε διαδικασία χορήγησης άδειας ή δήλωσης για να εξασφαλίζεται η τήρηση των ουσιωδών απαιτήσεων, μεριμνούν, με την επιφύλαξη των διατάξεων του άρθρου 3, ώστε οι άδειες να χορηγούνται σύμφωνα με  κριτήρια αντικειμενικά, διαφανή και χωρίς διακρίσεις. Οι ενδεχόμενες αρνητικές αποφάσεις πρέπει να είναι δεόντως αιτιολογημένες και πρέπει να προβλέπεται διαδικασία προσφυγής κατ' αυτών.  Με την επιφύλαξη των διατάξεων του άρθρου 3, τα κράτη μέλη ενημερώνουν την Επιτροπή, το αργότερο στις 31^Δεκεμβρίου 1990, για τα μέτρα που λαμβάνουν προκειμένου να συμμορφωθούν με το παρόν άρθρο, καθώς και για κάθε υφιστάμενη νομοθετική ρύθμιση ή κάθε  νέο σχέδιο με το οποίο επιδιώκεται η θέσπιση νέων διαδικασιών χορήγησης άδειας ή η τροποποίηση των υφισταμένων.  Άρθρο 3 ιΟσον αφορά τις υπηρεσίες μεταγωγής δεδομένων κατά δέσμες ή μέσω κυκλωμάτων, τα κράτη μέλη είναι δυνατόν, στα πλαίσια των διαδικασιών χορήγησης άδειας που αναφέρονται στο άρθρο 2, να απαιτούν, το αργότερο μέχρι τις 31^Δεκεμβρίου 1992, από τους  ενδιαφερόμενους οικονομικούς φορείς να μην παρέχουν στο κοινό υπηρεσίες απλής μεταπώλησης χωρητικότητας μισθωμένων κυκλωμάτων.  Τα κράτη μέλη γνωστοποιούν στην Επιτροπή, με τη μορφή σχεδίου και το αργότερο στις 30 Ιουνίου 1992, όλες τις διαδικασίες χορήγησης άδειας ή δήλωσης για την παροχή προς το κοινό υπηρεσιών μεταγωγής δεδομένων κατά δέσμες ή μέσω κυκλωμάτων, οι οποίες  διαδικασίες αποσκοπούν στην τήρηση:  - είτε των ουσιωδών απαιτήσεων,  - είτε των εμπορικών ρυθμίσεων που αφορούν τις προϋποθέσεις σταθερότητας, δυνατότητας παροχής και ποιότητας των υπηρεσιών,  - είτε των μέτρων που αποσκοπούν στην προστασία της αποστολής γενικού οικονομικού ενδιαφέροντος που έχουν αναθέσει σε οργανισμό τηλεπικοινωνιών όσον αφορά τη μεταγωγή δεδομένων, άν οι δραστηριότητες των ιδιωτικών φορέων παροχής υπηρεσιών υπάρχει  κίνδυνος να παραβλάψουν την εκπλήρωση της αποστολής αυτής.   Το σύνολο των όρων αυτών πρέπει να αποτελεί συγγραφή υποχρεώσεων για την παροχή υπηρεσιών προς το κοινό, και οι όροι αυτοί πρέπει να είναι αντικειμενικοί, διαφανείς και να μην επιφέρουν διακρίσεις.  Τα κράτη μέλη μεριμνούν για τη δημοσίευση, το αργότερο στις 31 Δεκεμβρίου 1992, των διαδικασιών χορήγησης άδειας ή δήλωσης που θεσπίζονται για τις εν λόγω υπηρεσίες.  Η Επιτροπή εξακριβώνει, πριν οι διαδικασίες αυτές τεθούν σε εφαρμογή, το συμβιβαστό τους με τις διατάξεις της συνθήκης.  Άρθρο 4 Τα κράτη μέλη, τα οποία διατηρούν αποκλειστικά ή ειδικά δικαιώματα για την εγκατάσταση και την εκμετάλλευση δημοσίων δικτύων τηλεπικοινωνιών, λαμβάνουν τα αναγκαία μέτρα προκειμένου οι ισχύοντες όροι προσπέλασης στα δίκτυα αυτά να καθίστανται  γνωστοί στο κοινό, να είναι αντικειμενικοί και να μην επιφέρουν διακρίσεις.  Μεριμνούν, ιδίως, ώστε οι φορείς που υποβάλλουν σχετική αίτηση να μπορούν να εξασφαλίζουν μισθωμένα κυκλώματα σε εύλογη προθεσμία και να μην υφίσταται κανένας περιορισμός κατά τη χρήση τους, εκτός από τους περιορισμούς που είναι δικαιολογημένοι σύμφωνα  με τις διατάξεις του άρθρου 2.  Τα κράτη μέλη γνωστοποιούν στην Επιτροπή, το αργότερο στις 31 Δεκεμβρίου 1990, τα μέτρα που λαμβάνουν για να συμμορφωθούν προς το παρόν άρθρο.  Για κάθε αύξηση των τιμολογίων που εφαρμόζονται στα μισθωμένα κυκλώματα, τα κράτη μέλη ανακοινώνουν στην Επιτροπή τα στοιχεία που επιτρέπουν να εκτιμηθεί το βάσιμο των αυξήσεων αυτών.  Άρθρο 5 Τα κράτη μέλη μεριμνούν για τη δημοσίευση, το αργότερο στις 31 Δεκεμβρίου 1990, των χαρακτηριστικών των τεχνικών μέσων διασύνδεσης που είναι αναγκαία για τη χρησιμοποίηση των δημοσίων δικτύων τηλεπικοινωνιών με την επιφύλαξη των συναφών διεθνών  συμβάσεων.  Τα κράτη μέλη γνωστοποιούν στην Επιτροπή, σύμφωνα με την οδηγία 83/189/ΕΟΚ, κάθε σχέδιο που συντάσσεται σχετικά.  Άρθρο 6 Τα κράτη μέλη μεριμνούν, όσον αφορά την παροχή τηλεπικοινωνιακών υπηρεσιών, για την εξάλειψη των υφισταμένων περιορισμών σχετικά με την επεξεργασία των σημάτων πριν από τη διαβίβαση τους μέσω του δημόσιου δικτύου ή μετά τη λήψη τους, εφόσον δεν  στοιχειοθετείται η αναγκαιότητα τέτοιων περιορισμών προς διασφάλιση της τήρησης της δημόσιας τάξης ή των ουσιωδών απαιτήσεων.  Με την επιφύλαξη των εναρμονισμένων κοινοτικών κανόνων που εγκρίνονται από το Συμβούλιο για την παροχή ανοιχτού δικτύου, τα κράτη μέλη μεριμνούν ώστε οι φορείς παροχής υπηρεσιών συμπεριλαμβανομένων των οργανισμών τηλεπικοινωνιών, να μην υποβάλλονται σε  διακρίσεις όσον αφορά τους όρους χρήσης και τα εφαρμοζόμενα τιμολόγια.  Τα κράτη μέλη γνωστοποιούν στην Επιτροπή τα μέτρα που έχουν ληφθεί ή τα σχέδια που έχουν υποβληθεί προκειμένου να συμμορφωθούν με τις διατάξεις του παρόντος άρθρου, το αργότερο στις 31 Δεκεμβρίου 1990.  Άρθρο 7 Τα κράτη μέλη μεριμνούν ώστε, από την 1η Ιουλίου 1991, η χορήγηση αδειών εκμετάλλευσης, ο έλεγχος των εγκρίσεων και των υποχρεωτικών προδιαγραφών, η κατανομή των συχνοτήτων και η εποπτεία των όρων χρήσης να πραγματοποιούνται από φορέα ανεξάρτητο  από τους οργανισμούς τηλεπικοινωνιών.  Γνωστοποιούν στην Επιτροπή, το αργότερο στις 31 Δεκεμβρίου 1990, τα μέτρα που έχουν ληφθεί ή τα σχέδια που έχουν υποβληθεί για το σκοπό αυτό.  Άρθρο 8 Τα κράτη μέλη μεριμνούν ώστε, μόλις καταργηθούν τα σχετικά αποκλειστικά ή ειδικά δικαιώματα, οι οργανισμοί τηλεπικοινωνιών να παρέχουν στους πελάτες τους που δεσμεύονται για χρονικό διάστημα μεγαλύτερο του ενός έτους με σύμβαση παροχής  τηλεπικοινωνιακών υπηρεσιών η οποία, κατά τη στιγμή της σύναψής της, αποτελούσε αντικείμενο τέτοιων δικαιωμάτων, τη δυνατότητα να καταγγείλουν αυτήν τη σύμβαση, με προειδοποιητική προθεσμία έξι μηνών.  Άρθρο 9 Τα κράτη μέλη γνωστοποιούν στην Επιτροπή τις αναγκαίες πληροφορίες ώστε να είναι αυτή σε θέση να συντάσσει, κατά τη διάρκεια περιόδου τριών ετών, ετήσια συνολική έκθεση ως προς την εφαρμογή της παρούσας οδηγίας. Η Επιτροπή κοινοποιεί την εν λόγω  έκθεση στα κράτη μέλη, το Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή.  Άρθρο 10 Το έτος 1992, η Επιτροπή πρόκειται να προβεί σε συνολική εξέταση της κατάστασης του τομέα των τηλεπικοινωνιακών υπηρεσιών σε σχέση με τους στόχους της παρούσας οδηγίας.  Το έτος 1994, η Επιτροπή πρόκειται να προβεί σε απολογι- σμό των αποτελεσμάτων των μέτρων που αναφέρονται στο άρθρο^3, προκειμένου να διαπιστώσει αν απαιτείται προσαρμογή των διατάξεων του εν λόγω άρθρου με γνώμονα, ιδίως, την τεχνολογική εξέλιξη και την ανάπτυξη του εμπορίου στην Κοινότητα.  Άρθρο 11 Η παρούσα οδηγία απευθύνεται στα κράτη μέλη.   Βρυξέλλες, 28 Ιουνίου 1990.  Για την Επιτροπή Leon BRITTAN Αντιπρόεδρος ΕWΓ:Λ666ΘΜΒΓ04.93 ΦΦ:^6ΘΓΡ;   ΣΕΤΘΠ:^01;   Βεδιενερ: ΞΘΤΤ;   ΜΨ:^Φ;   Πρ.:^Α;  Κθνδε:^λ666θμβγ04                          (1) ΕΕ αριθ. C 257 της 4. 10. 1988, σ. 1.(2) ΕΕ αριθ. L 109, 26. 4. 1983, σ. 8. (3) ΕΕ αριθ. L 81, 26. 3. 1988, σ. 75.


Avis juridique important

|

32002L0010

Οδηγία 2002/10/ΕΚ του Συμβουλίου, της 12ης Φεβρουαρίου 2002, για την τροποποίηση της οδηγίας 92/79/ΕΟΚ, της οδηγίας 92/80/ΕΟΚ και της οδηγίας 95/59/ΕΚ όσον αφορά τη διάρθρωση και τους συντελεστές του ειδικού φόρου κατανάλωσης που επιβάλλεται στα βιομηχανοποιημένα καπνά

Επίσημη Εφημερίδα αριθ. L 046 της 16/02/2002 σ. 0026 - 0028

Οδηγία 2002/10/ΕΚ του Συμβουλίουτης 12ης Φεβρουαρίου 2002για την τροποποίηση της οδηγίας 92/79/ΕΟΚ, της οδηγίας 92/80/ΕΟΚ και της οδηγίας 95/59/ΕΚ όσον αφορά τη διάρθρωση και τους συντελεστές του ειδικού φόρου κατανάλωσης που επιβάλλεται στα βιομηχανοποιημένα καπνάΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 93,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Σύμφωνα με το άρθρο 4 της οδηγίας 92/79/ΕΟΚ του Συμβουλίου, της 19ης Οκτωβρίου 1992, για την προσέγγιση των φόρων στα τσιγάρα(4), και σύμφωνα με το άρθρο 4 της οδηγίας 92/80/ΕΟΚ του Συμβουλίου, της 19ης Οκτωβρίου 1992, για την προσέγγιση των φόρων στα βιομηχανοποιημένα καπνά εκτός των τσιγάρων(5), διενεργήθηκε εμπεριστατωμένη επανεξέταση των συντελεστών και της διάρθρωσης των ειδικών φόρων κατανάλωσης για τα προϊόντα του καπνού.(2) Η πρώτη έκθεση της Επιτροπής, της 13ης Σεπτεμβρίου 1995, για το συγκεκριμένο θέμα, εφιστούσε απλώς την προσοχή σε ορισμένες δυσκολίες που παρουσιάστηκαν κατά την εφαρμογή των οδηγιών, χωρίς να προτείνει συγκεκριμένες λύσεις.(3) Η δεύτερη έκθεση της Επιτροπής, της 15ης Μαΐου 1998, εξέταζε τις αναγκαίες τεχνικές τροποποιήσεις, που αφορούσαν κυρίως αναπροσαρμογές της επίπτωσης του συνολικού ελάχιστου φόρου στα τσιγάρα, αλλά διατηρούσαν αμετάβλητες τις διαρθρώσεις και τους συντελεστές του φόρου. Η έκθεση, που υποβλήθηκε στο Συμβούλιο στις 18 Μαΐου 1998, περιελάμβανε πρόταση τροποποιητικής οδηγίας(6).(4) Οι προτάσεις που υπέβαλε η Επιτροπή συμπεριλήφθηκαν σε μεγάλο βαθμό στην οδηγία 1999/81/EΚ του Συμβουλίου, της 29ης Ιουλίου 1999, για την τροποποίηση της οδηγίας 92/79/ΕΟΚ για την προσέγγιση των φόρων στα τσιγάρα, της οδηγίας 92/80/ΕΟΚ για την προσέγγιση των φόρων στα βιομηχανοποιημένα καπνά εκτός των τσιγάρων και της οδηγίας 95/59/ΕΚ περί των φόρων, πλην των φόρων κύκλου εργασιών οι οποίοι επιβαρύνουν την κατανάλωση των επεξεργασιών καπνών(7).(5) Από την ανάλυση των μεταβολών των τιμών και των συντελεστών ειδικών φόρων κατανάλωσης για τα προϊόντα του καπνού στην Κοινότητα, συνάγεται ότι εξακολουθούν να υπάρχουν σημαντικές διαφορές μεταξύ των κρατών μελών που μπορούν να διαταράξουν τη λειτουργία της υφιστάμενης και της μετά τη διεύρυνση εσωτερικής αγοράς.(6) Μια μεγαλύτερη σύγκλιση μεταξύ των φορολογικών συντελεστών τους οποίους εφαρμόζουν τα κράτη μέλη θα βοηθούσε στη μείωση της φοροδιαφυγής και του λαθρεμπορίου στην Κοινότητα. Η καθιέρωση ελάχιστου πάγιου ποσού σε ευρώ επιπλέον της ελάχιστης επίπτωσης του ελάχιστου ειδικού φόρου κατανάλωσης ύψους 57 % της τιμής λιανικής πώλησης των τσιγάρων της πλέον ζητούμενης κατηγορίας τιμών, θα διασφαλίσει ότι στα τσιγάρα αυτά επιβάλλεται ένα ελάχιστο επίπεδο ειδικών φόρων κατανάλωσης. Στα κράτη μέλη για τα οποία η άμεση καθιέρωση αυτού του πάγιου εκφρασμένου σε ευρώ ελάχιστου ποσού θα παρουσίαζε προβλήματα για οικονομικούς λόγους, θα πρέπει να επιτραπεί η αναβολή της εφαρμογής της νέας αυτής απαίτησης μέχρι τις 31 Δεκεμβρίου 2004 το αργότερο. Στα κράτη μέλη που επιβάλλουν ήδη ένα υψηλό επίπεδο ειδικών φόρων κατανάλωσης, θα πρέπει να παρασχεθεί μεγαλύτερη ελευθερία κατά τον καθορισμό των συντελεστών τους. Θα πρέπει να προβλεφθεί περαιτέρω αύξηση των παγίων ελαχίστων ποσών την 1η Ιουλίου 2006. Δεδομένων των οικονομικών δυσχερειών που ενδέχεται να προκαλέσει η εφαρμογή του εν λόγω αυξημένου ποσού την ως άνω ημερομηνία, θα πρέπει να επιτραπεί στο Βασίλειο της Ισπανίας και στην Ελληνική Δημοκρατία η αναβολή της εφαρμογής του μέχρι την 31η Δεκεμβρίου 2007.(7) Η συνθήκη επιβάλλει κατά τον καθορισμό και την εφαρμογή όλων των πολιτικών και δράσεων της Κοινότητας να εξασφαλίζεται υψηλού επιπέδου προστασία της ανθρώπινης υγείας. Τα τσιγάρα, και ο λεπτοκομμένος καπνός που προορίζεται για στρίψιμο τσιγάρων, βλάπτουν και τα δύο την υγεία του καταναλωτή. Το επίπεδο φορολόγησης αποτελεί μείζονος σημασίας παράγοντα της τιμής των προϊόντων του καπνού, η οποία με τη σειρά της επηρεάζει τις καπνιστικές συνήθειες των καταναλωτών. Για το λόγο αυτό, είναι ανάγκη οι ελάχιστοι συντελεστές για το λεπτοκομμένο καπνό για στρίψιμο τσιγάρου να προσεγγίσουν σταδιακά τον ελάχιστο συντελεστή για τα τσιγάρα.(8) Για να αποφευχθεί η μείωση των ελάχιστων κοινοτικών φορολογικών συντελεστών για τα πούρα, τα πουράκια, το λεπτοκομμένο καπνό που προορίζεται για στριφτά πούρα και άλλα καπνά για κάπνισμα, απαιτείται σταδιακή αύξηση των ελάχιστων συντελεστών που εκφράζονται ως πάγιο ποσό.(9) Κάθε εναρμόνιση των διαρθρώσεων των ειδικών φόρων κατανάλωσης θα πρέπει να είναι τέτοια, ώστε να αποτρέπονται οι στρεβλώσεις του ανταγωνισμού, μεταξύ διαφόρων κατηγοριών επεξεργασμένων καπνών που ανήκουν στην ίδια ομάδα και να διευκολύνεται με αυτό τον τρόπο η πρόσβαση στις εγχώριες αγορές των κρατών μελών.(10) Προς εξυπηρέτηση της ομοιόμορφης και δίκαιης φορολόγησης, ο ορισμός για τα πούρα και τα πουράκια (σιγαρίλλος) που περιλαμβάνεται στην οδηγία 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών οι οποίοι επιβαρύνουν την κατανάλωση των επεξεργασιών καπνών(8), θα πρέπει να διαμορφωθεί έτσι ώστε ο τύπος πούρου που μοιάζει από πολλές απόψεις με τσιγάρο να αντιμετωπίζεται όπως το τσιγάρο όσον αφορά τους ειδικούς φόρους κατανάλωσης.(11) Θα πρέπει να επιτραπεί στην Ομοσπονδιακή Δημοκρατία της Γερμανίας να αναβάλει την εφαρμογή του νέου αυτού ορισμού έως την 31η Δεκεμβρίου 2007 το αργότερο, λαμβάνοντας υπόψη τις οικονομικές δυσκολίες που ενδέχεται να δημιουργήσει στους γερμανούς ενδιαφερόμενους φορείς η άμεση εφαρμογή του.(12) Θα πρέπει να παρασχεθούν αποτελεσματικότερα μέσα στα κράτη μέλη για να αντιμετωπίζουν τις αθέμιτες πρακτικές τιμολόγησης ή την εμφάνιση προϊόντων που διαταράσσουν την αγορά. Ο στόχος αυτός μπορεί να επιτευχθεί αν επιτραπεί στα κράτη μέλη να επιβάλλουν έναν ελάχιστο ειδικό φόρο κατανάλωσης στα τσιγάρα, υπό τον όρο ότι αυτός δεν υπερβαίνει τον ειδικό φόρο κατανάλωσης που επιβάλλεται στα τσιγάρα που ανήκουν στην πλέον ζητούμενη κατηγορία τιμών.(13) Απαιτείται να προβλεφθεί διαδικασία τακτικής επανεξέτασης. Ωστόσο, η τετραετής περίοδος επανεξέτασης θα ήταν καταλληλότερη και θα παρείχε τον χρόνο που χρειάζεται για την αξιολόγηση των τροποποιήσεων που θεσπίζει η παρούσα οδηγία.(14) Θα πρέπει, κατά συνέπεια, να τροποποιηθούν ανάλογα οι οδηγίες 92/79/ΕΟΚ, 92/80/ΕΟΚ και 95/59/ΕΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 92/79/ΕΟΚ τροποποιείται ως εξής:1. Το άρθρο 2 αντικαθίσταται από το ακόλουθο κείμενο: "Άρθρο 21. Κάθε κράτος μέλος πρέπει να επιβάλλει συνολικό ελάχιστο ειδικό φόρο κατανάλωσης (πάγιο και αναλογικό ειδικό φόρο κατανάλωσης εξαιρουμένου του ΦΠΑ), η επίπτωση του οποίου καθορίζεται στο 57 % της τιμής λιανικής πώλησης (συμπεριλαμβανομένων όλων των φόρων) και ο οποίος θα ανέρχεται σε τουλάχιστον 60 ευρώ ανά 1000 τσιγάρα για τα τσιγάρα της πλέον ζητούμενης κατηγορίας τιμών. Από την 1η Ιουλίου, ο αριθμός των '60 EUR' αντικαθίσταται από '64 ευρώ'.2. Τα κράτη μέλη που επιβάλλουν συνολικό ελάχιστο ειδικό φόρο κατανάλωσης τουλάχιστον 95 ευρώ ανά 1000 τσιγάρα για τα τσιγάρα της πλέον ζητούμενης κατηγορίας τιμών, δεν χρειάζεται να πληρούν την προϋπόθεση για την ελάχιστη επίπτωση του 57 %. Από την 1η Ιουλίου 2006, ο αριθμός των '95 ευρώ' αντικαθίσταται από '101 ευρώ'.3. Ο συνολικός ελάχιστος ειδικός φόρος κατανάλωσης στα τσιγάρα καθορίζεται βάσει των τσιγάρων της πλέον ζητούμενης κατηγορίας τιμών σύμφωνα με τα στοιχεία που συγκεντρώνονται την 1η Ιανουαρίου κάθε έτους.4. Παρά την παράγραφο 1, τα κράτη μέλη τα οποία, την 1η Ιουλίου 2001 επέβαλλαν συνολικό ελάχιστο ειδικό φόρο κατανάλωσης μικρότερο των 60 ευρώ ανά 1000 τσιγάρα για τα τσιγάρα της πλέον ζητούμενης κατηγορίας τιμών, μπορούν να αναβάλλουν, μέχρι και τις 31 Δεκεμβρίου 2004, την επιβολή συνολικού ελάχιστου ειδικού φόρου κατανάλωσης 60 ευρώ ανά 1000 τσιγάρα για τα τσιγάρα της πλέον ζητούμενης κατηγορίας τιμών.5. Η αξία του ευρώ σε εθνικά νομίσματα που θα πρέπει να εφαρμόζεται στα ποσά του συνολικού ελάχιστου ειδικού φόρου κατανάλωσης καθορίζεται ετησίως. Οι εφαρμοζόμενες ισοτιμίες είναι αυτές που ισχύουν την πρώτη εργάσιμη ημέρα του Οκτωβρίου και οι οποίες δημοσιεύονται στην Επίσημη Εφημερίδα των Ευρωπαϊκών Κοινοτήτων. Παράγουν αποτελέσματα από την 1η Ιανουαρίου του επόμενου ημερολογιακού έτους.6. Κατά παρέκκλιση από την προηγούμενη παράγραφο, στα κράτη που δεν έχουν υιοθετήσει το ευρώ επιτρέπεται να εφαρμόζουν την αξία του ευρώ σε εθνικό νόμισμα την πρώτη εργάσιμη ημέρα του Οκτωβρίου 2000 για τη μετατροπή του ποσού των 95 ευρώ που αναφέρεται στην παράγραφο 2. Η παρούσα παρέκκλιση πρέπει να επανεξεταστεί στην προσεχή έκθεση την οποία θα υποβάλει η Επιτροπή σύμφωνα με το άρθρο 4."2. Το άρθρο 4 αντικαθίσταται από το ακόλουθο κείμενο: "Άρθρο 4Ανά τετραετία, η Επιτροπή υποβάλλει στο Συμβούλιο έκθεση και, ενδεχομένως, πρόταση σχετικά με τους συντελεστές των ειδικών φόρων κατανάλωσης και τη διάρθρωση των ειδικών φόρων κατανάλωσης, όπως καθορίζονται στο άρθρο 16 της οδηγίας 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασιών καπνών(9). Το Συμβούλιο εξετάζει την έκθεση και την πρόταση αυτή και, αποφασίζοντας με ομοφωνία, αφού ζητήσει τη γνώμη του Ευρωπαϊκού Κοινοβουλίου, θεσπίζει τα αναγκαία μέτρα. Στην έκθεση της Επιτροπής και κατά την εξέταση του θέματος από το Συμβούλιο, λαμβάνονται υπόψη η ορθή λειτουργία της εσωτερικής αγοράς, τα πραγματικά επίπεδα του ειδικού φόρου κατανάλωσης του άρθρου 2 που υπολογίζονται σε συνάρτηση αποκλειστικά με τον πληθωρισμό, καθώς και οι ευρύτεροι στόχοι της συνθήκης."Άρθρο 2Η οδηγία 92/80/ΕΟΚ τροποποιείται ως εξής:1. Στο άρθρο 3 παράγραφος 1, προστίθενται τα ακόλουθα εδάφια: "Από την 1η Ιουλίου 2002, ο συνολικός ειδικός φόρος κατανάλωσης που επιβάλλεται στο λεπτοκομμένο καπνό που προορίζεται για στρίψιμο τσιγάρων, ανέρχεται τουλάχιστον στο 32 % της τιμής λιανικής πώλησης, συμπεριλαμβανομένων όλων των φόρων, ή σε 27 ευρώ ανά χιλιόγραμμο.Από την 1η Ιουλίου 2003, ο συνολικός ειδικός φόρος κατανάλωσης ανέρχεται τουλάχιστον στους παρακάτω συντελεστές ή ελάχιστα ποσά:α) όσον αφορά τα πούρα και τα πουράκια: στο 5 % της τιμής λιανικής πώλησης, όλων των φόρων συμπεριλαμβανομένων, ή σε 11 ευρώ ανά 1000 τεμάχια ή ανά χιλιόγραμμο,β) όσον αφορά το λεπτοκομμένο καπνό που προορίζεται για στρίψιμο τσιγάρων (στριφτά τσιγάρα): στο 33 % της τιμής λιανικής πώλησης, συμπεριλαμβανομένων όλων των φόρων, ή σε 29 ευρώ ανά χιλιόγραμμο,γ) όσον αφορά άλλα καπνά για κάπνισμα: στο 20 % της τιμής λιανικής πώλησης, συμπεριλαμβανομένων όλων των φόρων, ή σε 20 ευρώ ανά χιλιόγραμμο.Από την 1η Ιουλίου 2004, ο συνολικός ειδικός φόρος κατανάλωσης που επιβάλλεται στο λεπτοκομμένο καπνό που προορίζεται για στρίψιμο τσιγάρων, ανέρχεται τουλάχιστον στο 36 % της τιμής λιανικής πώλησης, συμπεριλαμβανομένων όλων των φόρων, ή σε 32 ευρώ ανά χιλιόγραμμο."2. Το άρθρο 4 αντικαθίσταται από το ακόλουθο κείμενο: "Άρθρο 4Ανά τετραετία, η Επιτροπή υποβάλλει έκθεση και, ενδεχομένως, πρόταση σχετικά με τους καθοριζόμενους συντελεστές του ειδικού φόρου κατανάλωσης. Το Συμβούλιο εξετάζει την έκθεση και την πρόταση αυτή και, αποφασίζοντας με ομοφωνία, αφού ζητήσει τη γνώμη του Ευρωπαϊκού Κοινοβουλίου, θεσπίζει τα αναγκαία μέτρα. Στην έκθεση της Επιτροπής και κατά την εξέταση του θέματος από το Συμβούλιο, λαμβάνονται υπόψη η ορθή λειτουργία της εσωτερικής αγοράς, το πραγματικό επίπεδο των συντελεστών του ειδικού φόρου κατανάλωσης καθώς και οι ευρύτεροι στόχοι της συνθήκης."Άρθρο 3Η οδηγία 95/59/ΕΟΚ τροποποιείται ως εξής:1. Στο άρθρο 3, οι παράγραφοι 3 και 4 αντικαθίστανται από το ακόλουθο κείμενο: "3) κύλινδροι καπνού με κοπανισμένο μείγμα καπνού και με εξωτερικό περιτύλιγμα στο σύνηθες χρώμα του πούρου που καλύπτει πλήρως το προϊόν και όπου χρειάζεται και το φίλτρο, εκτός από το ακροστόμιο καλαμάκι και το συνδετικό όσον αφορά τα πούρα με ακροστόμιο καλαμάκι, και τα δύο από ανασυσταθέντα καπνό, όπου το βάρος της μονάδας, μη περιλαμβανομένου του φίλτρου ή του τμήματος που εισέρχεται στο στόμα, δεν είναι μικρότερο από 1,2g και όπου το περιτύλιγμα προσαρμόζεται σε σπειροειδές σχήμα με οξεία γωνία τουλάχιστον 30o στον άξονα κατά μήκος του πούρου,4) κύλινδροι καπνού με κοπανισμένο μείγμα καπνού και με εξωτερικό περιτύλιγμα στο σύνηθες χρώμα του πούρου, από ανασυσταθέντα καπνό, που καλύπτει πλήρως το προϊόν και όπου χρειάζεται και το φίλτρο, εκτός από το ακροστόμιο καλαμάκι όσον αφορά τα πούρα με ακροστόμιο καλαμάκι, όπου το βάρος της μονάδας, μη περιλαμβανομένου του φίλτρου ή του τμήματος που εισέρχεται στο στόμα, δεν είναι μικρότερο από 2,3g και όπου η περίμετρος σε πάνω από το ένα τρίτο τουλάχιστον του μήκους δεν είναι μικρότερη από 34 mm."2. Στο άρθρο 16, η παράγραφος 5 αντικαθίσταται από το ακόλουθο κείμενο: "5. Τα κράτη μέλη μπορούν να επιβάλλουν έναν ελάχιστο ειδικό φόρο κατανάλωσης στα τσιγάρα που πωλούνται σε τιμή μικρότερη από την τιμή λιανικής πώλησης των τσιγάρων της πλέον ζητούμενης κατηγορίας τιμών, υπό τον όρο ότι αυτός ο ειδικός φόρος κατανάλωσης δεν υπερβαίνει το ποσό του ειδικού φόρου κατανάλωσης που επιβάλλεται στα τσιγάρα της πλέον ζητούμενης κατηγορίας τιμών."Άρθρο 41. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Ιουλίου 2002. Πληροφορούν αμέσως την Επιτροπή σχετικά.2. Κατά παρέκκλιση από την παράγραφο 1:- η Ομοσπονδιακή Δημοκρατία της Γερμανίας εξουσιοδοτείται να θέσει σε ισχύ τις διατάξεις που απαιτούνται για να συμμορφωθεί με το άρθρο 3 παράγραφος 1 της παρούσας οδηγίας το αργότερο την 1η Ιανουαρίου 2008,- το Βασίλειο της Ισπανίας και η Ελληνική Δημοκρατία εξουσιοδοτούνται να θέσουν σε ισχύ τις διατάξεις που απαιτούνται προκειμένου να συμμορφωθούν με το άρθρο 1 παράγραφος 1 της παρούσας οδηγίας (σε σχέση με το άρθρο 2 παράγραφος 1, δεύτερη φράση της οδηγίας 92/79/ΕΟΚ), το αργότερο την 1η Ιανουαρίου 2008.3. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αυτής καθορίζεται από τα κράτη μέλη.4. Τα κράτη μέλη ανακοινώνουν το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 5Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 12 Φεβρουαρίου 2002.Για το ΣυμβούλιοΟ ΠρόεδροςR. de Rato y Figaredo(1) ΕΕ C 186 Ε της 26.6.2001, σ. 235.(2) Γνώμη όπως διατυπώθηκε στις 5 Φεβρουαρίου 2002 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 36 της 8.2.2002, σ. 111.(4) ΕΕ L 316 της 31.10.1992, σ. 8· οδηγία όπως τροποποιήθηκε από την οδηγία 1999/81/ΕΚ (ΕΕ L 211 της 11.8.1999, σ. 47).(5) ΕΕ L 316 της 31.10.1992, σ. 8· οδηγία όπως τροποποιήθηκε από την οδηγία 1999/81/ΕΚ (ΕΕ L 211 της 11.8.1999, σ. 47).(6) ΕΕ C 203 της 30.6.1998, σ. 16.(7) ΕΕ L 211 της 11.8.1999, σ. 47.(8) ΕΕ L 291 της 6.12.1995, σ. 40· οδηγία όπως τροποποιήθηκε από την οδηγία 1999/81/EΚ.(9) ΕΕ L 291 της 6.12.1995, σ. 40· οδηγία όπως τροποποιήθηκε από την οδηγία 1999/81/ΕΚ (ΕΕ L 211 της 11.8.1999, σ. 47.


Avis juridique important

|

31988L0410

Οδηγία 88/410/ΕΟΚ της Επιτροπής της 21ης Ιουνίου 1988 για την προσαρμογή στην τεχνική πρόοδο της οδηγίας 74/151/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων σε ορισμένα στοιχεία και χαρακτηριστικά των γεωργικών ή δασικών ελκυστήρων με τροχούς

Επίσημη Εφημερίδα αριθ. L 200 της 26/07/1988 σ. 0027 - 0029 Φινλανδική ειδική έκδοση: Κεφάλαιο 13 τόμος 17 σ. 0101  Σουηδική ειδική έκδοση: Κεφάλαιο 13 τόμος 17 σ. 0101

***** ΟΔΗΓΙΑ ΤΗΣ ΕΠΙΤΡΟΠΗΣ  της 21ης Ιουνίου 1988  για την προσαρμογή στην τεχνική πρόοδο της οδηγίας 74/151/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων σε ορισμένα στοιχεία και χαρακτηριστικά των γεωργικών ή δασικών ελκυστήρων με τροχούς  (88/410/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 74/150/ΕΟΚ του Συμβουλίου της 4ης Μαρτίου 1974 περί προσέγγισης των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων με τροχούς (1), όπως τροποποιήθηκε τελευταία από την οδηγία 88/297/ΕΟΚ (2), και ιδίως το άρθρο 11,  Εκτιμώντας:  ότι λόγω της αποκτηθείσης εμπειρίας, δίνεται τώρα η δυνατότητα να καταστούν σαφέστερες και πληρέστερες ορισμένες προδιαγραφές της οδηγίας 74/151/ΕΟΚ του Συμβουλίου (3), όπως τροποποιήθηκε από την οδηγία 82/890/ΕΟΚ (4)·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές, στον τομέα των γεωργικών ή δασικών ελκυστήρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα παραρτήματα III, IV και VI της οδηγίας 74/151/ΕΟΚ τροποποιούνται σύμφωνα με το παράρτημα της παρούσας οδηγίας.  Άρθρο 2  1. Τα κράτη μέλη δεν δύνανται από 1ης Οκτωβρίου 1988:  - να αρνηθούν, για έναν τύπο ελκυστήρα, την έγκριση ΕΟΚ ή την έκδοση του αντιγράφου του δελτίου έγκρισης που προβλέπεται στην τελευταία περίπτωση του άρθρου 10 παράγραφος 1 της οδηγίας 74/150/ΕΟΚ ή την έγκριση από εθνικής πλευράς,  - να απαγορεύουν τη θέση ελκυστήρων σε κυκλοφορία για πρώτη φορά,  εφόσον οι δεξαμενές υγρού καυσίμου, το έρμα και οι αποδεκτές ηχοστάθμες αυτού του τύπου ελκυστήρα ή αυτών των ελκυστήρων ανταποκρίνονται στις προδιαγραφές της παρούσας οδηγίας.  2. Τα κράτη μέλη από 1ης Οκτωβρίου 1989:  - δεν θα εκδίδουν πλέον το αντίγραφο του δελτίου έγκρισης που προβλέπεται στην τελευταία περίπτωση του άρθρου 10 παράγραφος 1 της οδηγίας 74/150/ΕΟΚ για έναν τύπο ελκυστήρα του οποίου οι δεξαμενές υγρού καυσίμου, το έρμα και οι αποδεκτές ηχοστάθμες δεν ανταποκρίνονται στις προδιαγραφές της παρούσας οδηγίας,  - δύνανται να αρνούνται την έγκριση από εθνικής πλευράς ενός τύπου ελκυστήρα του οποίου οι δεξαμενές υγρού καυσίμου, το έρμα και οι αποδεκτές ηχοστάθμες δεν ανταποκρίνονται στις προδιαγραφές της παρούσας οδηγίας.  Άρθρο 3  Τα κράτη μέλη θέτουν σε ισχύ, το αργότερο στις 30 Σεπτεμβρίου 1988, τις αναγκαίες διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 21 Ιουνίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 84 της 28. 3. 1974, σ. 10.  (2) ΕΕ αριθ. L 126 της 20. 5. 1988, σ. 52.  (3) ΕΕ αριθ. L 84 της 28. 3. 1974, σ. 25.  (4) ΕΕ αριθ. L 378 της 31. 12. 1982, σ. 45.  ΠΑΡΑΡΤΗΜΑ  Το παράρτημα III της οδηγίας 74/151/ΕΟΚ τροποποιείται ως εξής:  Στο σημείο 1 αντικαθίσταται ο όρος «1,3 bar» από τον όρο «0,3 bar».  Το παράρτημα IV της οδηγίας 74/151/ΕΟΚ τροποποιείται ως εξής:  Στην τρίτη γραμμή διαγράφονται οι λέξεις «να είναι μεταλλικό» καθώς και το κόμμα πριν από αυτές τις λέξεις.  Το παράρτημα VI της οδηγίας 74/151/ΕΟΚ τροποποιείται ως εξής:  - Οι εικόνες 1 και 2 αντικαθίστανται από τις ακόλουθες εικόνες 1 και 2:  Μικρόφωνο Μικρόφωνο  Εικόνα 1 Εικόνα 2  - Το σημείο Ι.4.2 τροποποιείται ως εξής:  «Ι.4.2 Μέτρηση του θορύβου εν στάσει (όχι για την έγκριση, αλλά για την αναγκαία σχετική καταχώριση).»